Η Γιάννουλη τίμησε τους εκτελεσθέντες πατριώτες\nΤην ανέγερση μνημείου ανακοίνωσε ο δήμαρχος Λαρισαίων κ. Απ. Καλογιάννης\nΔημοσίευση: 10 Σεπ 2018 22:20\nΜνημόσυνο και εκδήλωση πραγματοποιήθηκε χθες το πρωί από τη Δημοτική Κοινότητα Γιάννουλης του Δήμου Λαρισαίων κατά την οποία τιμήθηκαν οι ηρωικά εκτελεσθέντες πατριώτες από τα γερμανικά στρατεύματα Κατοχής στις 7 Σεπτεμβρίου 1944.\nΣτην εκδήλωση ο δήμαρχος Λαρισαίων ανακοίνωσε τη δημιουργία μνημείου στην πλατεία Θρακών για τους εκτελεσθέντες πατριώτες.\nTo 1944, oι Γερμανοί μη μπορώντας να συντρίψουν το κίνημα της αντίστασης στην περιοχή της Γιάννουλης αλλά και της Λάρισας, καταφεύγουν σε ωμότητες, βασανιστήρια, εμπρησμούς και ομαδικές εκτελέσεις. Εκατοντάδες αγωνιστές εκτελούνται στα εκτελεστικά αποσπάσματα. Πάνω από χίλιοι αγωνιστές φυλακίστηκαν στην παλιά τούρκικη πυριτιδαποθήκη, σημερινό Μουσείο Εθνικής Αντίστασης. Από αυτούς πεντακόσιοι περίπου εκτελέστηκαν στην περιοχή Μεζούρλο της Λάρισας. Κάθε φορά που τα πολυβόλα ηχούσαν η πόλη ριγούσε, βαρύ το πένθος για το αίμα των ηρώων. Τα εγκλήματα αυτά αντί να πτοήσουν τον λαό δυνάμωναν τον αγώνα του.\nΣτη Γιάννουλη οι Γερμανοί θέλοντας να εκφοβίσουν τους πολίτες έκαναν μπλόκο μπαίνοντας σε κάθε σπίτι και ψάχνοντας να βρουν ενοχοποιητικά στοιχεία προκειμένου να εκτελέσουν κατοίκους του χωριού. Θέλανε να τρομοκρατήσουν τους κατοίκους γιατί είχαν ξεσηκωθεί με την είδηση ότι το Ιππικό του ΕΛΑΣ είχε φτάσει στη Λάρισα.\nΣτις 6 Σεπτεμβρίου του 1944 συνελήφθησαν από τους Γερμανούς οι\nΑπόστολος Κων. Αβδημιώτης 17 ετών, Μιχαήλ Σωτ. Κουλουψούζης 29 ετών, Χρήστος Κλεοβ. Μιχαλακίδης 24 ετών οι οποίοι συμμετείχαν ενεργά στην Εθνική Αντίσταση κατά των Γερμανών με την κατηγορία ότι στην κατοχή τους βρήκαν προκηρύξεις του ΕΑΜ. Τους βασάνισαν σκληρά στο Δημοτικό Σχολείο Γιάννουλης και τα χαράματα της 7ης του Σεπτέμβρη τους πήγαν στους αυλαγάδες Μικρασιατών, τους έβαλαν να σκάψουν τους τάφους τους και τους εκτέλεσαν.\nΕπτά ημέρες μετά, στις 14 Σεπτέμβρη οι Γερμανοί κάνανε περιπολία στη θέση «Μπάρα» ψάχνοντας για αντάρτες. Εκεί βρήκαν και σκότωσαν τον Κωνσταντίνο Νικ. Θεριμιώτη, αγωνιστή της Εθνική Αντίστασης και μέλος του ΕΑΜ μπροστά στα μάτια του γιου του Νίκου.\n* Την ικανοποίησή του για την υιοθέτηση της πρότασής του από τον Δήμο Λαρισαίων για την ανέγερση μνημείου για τους εκτελεσθέντες πατριώτες της Γιάννουλης από τους ναζί εξέφρασε ο αναπληρωτής τομεάρχης Εσωτερικών της Νέας Δημοκρατίας, αρμόδιος για θέματα Προστασίας του Πολίτη, βουλευτής Λαρίσης, κ. Μάξιμος Χαρακόπουλος, ο οποίος παρέστη στις εκδηλώσεις μνήμης των εκτελεσθέντων πατριωτών της Γιάννουλης από τα γερμανικά κατοχικά στρατεύματα.\nΣτη χθεσινή εκδήλωση - επιμνημόσυνη δέηση στεφάνι κατέθεσαν ο δήμαρχος Λαρισαίων κ. Απόστολος Καλογιάννης, ο αντιπεριφερειάρχης Θεσσαλίας κ. Γιώργος Λαδόπουλος ως εκπρόσωπος του περιφερειάρχη κ. Κώστα Αγοραστού, εκ μέρους του Τοπικού Συμβουλίου Γιάννουλης ο πρόεδρός του κ. Κώστας Φατούρας, εκπρόσωπος της Εθνικής Αντίστασης και συγγενείς των νεκρών.\nΣτην τελετή παρευρέθηκαν επίσης οι βουλευτές κ. Μάξιμος Χαρακόπουλος και Κώστας Μπαργιώτας, οι πρώην δήμαρχοι Γιάννουλης κ. Δέσποινα Αράπκουλε και κ. Αθανάσιος Μαμάκος, ο πρώην πρόεδρος της Κοινότητας κ. Γιάννης Δαβλέρης, δημοτικοί και τοπικοί σύμβουλοι και απόγονοι και συγγενείς των εκτελεσθέντων και κάτοικοι της Γιάννουλης.


ΚΥΡΙΑΚΗ ΜΑΤΘΑΙΟΥ Ι΄ – Η δύναμη της πίστης (Ματθ. ιζ΄ 14-23) [Αγ. Νικολάου Βελιμίροβιτς] | ΑΓΙΟΣ ΚΟΣΜΑΣ Ο ΑΙΤΩΛΟΣ\nΜε την πάροδο του χρόνου θεοποίησαν τα πονηρά πνεύματα, έχτισαν ναούς προς τιμή τους, προσέφεραν θυσίες και προσευχές και κατέφευγαν σ’ αυτά για κάθε πρόβλημά τους. Όσο περνούσαν τα χρόνια πολλοί άνθρωποι εγκατέλειψαν τελείως την πίστη τους στα αγαθά πνεύματα κι αφέθηκαν να πιστεύουν μόνο στα πονηρά, στους «κακούς θεούς», όπως τα ονόμαζαν. Ο κόσμος αυτός έμοιαζε πια με στάδιο, όπου άνθρωποι και πονηρά πνεύματα ανταγωνίζονταν μεταξύ τους. Τα πονηρά πνεύματα βασάνιζαν τους ανθρώπους όλο και περισσότερο, τους τύφλωναν πνευματικά, μόνο και μόνο για να σβήσουν από τη μνήμη τους την ιδέα του καλού Θεού και της μέγιστης και θεόσδοτης δύναμης των αγαθών πνευμάτων.\nΣτις μέρες μας όλοι οι λαοί της γης πιστεύουν στα πνεύματα. Η πίστη αυτή από μόνη της είναι ορθή. Εκείνοι που απορρίπτουν τον πνευματικό κόσμο, το κάνουν επειδή η όρασή τους είναι μόνο σωματική κι έτσι δεν μπορούν να τον δουν. Ο πνευματικός κόσμος όμως δε θα ήταν πνευματικός, αν ήταν ορατός στα σωματικά μάτια. Ο άνθρωπος που ο νους του δεν έχει τυφλωθεί και την καρδιά του δεν την έχει κάνει αναίσθητη η αμαρτία, μπορεί κάθε μέρα και κάθε ώρα να νιώσει με όλη του την ύπαρξη, πως στον κόσμο αυτόν δεν είμαστε μόνοι μας. Συντροφιά μας δεν είναι μόνο η βουβή και άλαλη φύση, οι βράχοι, τα φυτά, τα ζώα και τ’ άλλα πλάσματα, στοιχεία και φαινόμενα. Οι ψυχές μας βρίσκονται σε συνεχή επαφή με τον αόρατο κόσμο, με αόρατες υπάρξεις. Εκείνοι που από τη μια απορρίπτουν τα αγαθά πνεύματα κι από την άλλη θεοποιούν και προσκυνούν τα πονηρά, είναι πλανεμένοι.\nΌταν ο Κύριος Ιησούς εμφανίστηκε στον κόσμο, όλοι σχεδόν οι λαοί πίστευαν πως τα πονηρά πνεύματα ήταν δυνατά και τα αγαθά πνεύματα ανίσχυρα. Οι πονηρές δυνάμεις κυριαρχούσαν πραγματικά στον κόσμο, γι’ αυτό και ο Χριστός ονόμασε τον αρχηγό τους άρχοντα αυτού του κόσμου. Δεν είναι τυχαίο που κι οι άρχοντες των Ιουδαίων απέδιδαν όλη τη θεϊκή δύναμη του Χριστού στο διάβολο και τους αγγέλους.\nΟ Κύριος Ιησούς ήρθε στον κόσμο για να ξεριζώσει την πίστη των ανθρώπων στο πονηρό και να σπείρει στις ψυχές τους την πίστη στο αγαθό, στην παντοδυναμία τού καλού και την ακατανίκητη δύναμή του. Ο Χριστός δεν κατήργησε, αλλ’ επιβεβαίωσε την αρχαία και παγκόσμια πίστη στα πνεύματα. Αποκάλυψε όμως τον πνευματικό κόσμο όπως πραγματικά είναι κι όχι όπως φαινόταν στους ανθρώπους με τη φθοροποιό επιρροή των δαιμόνων. Ο ένας, αγαθός, σοφός και παντοδύναμος Θεός, είναι ο Κύριος τόσο του πνευματικού όσο και του φυσικού κόσμου, ορατού και αοράτου. Τα αγαθά πνεύματα είναι οι άγγελοι κι ο αριθμός τους είναι αμέτρητος. Τα αγαθά πνεύματα, οι άγγελοι, είναι απείρως πιο δυνατά από τα πονηρά πνεύματα, που στην πραγματικότητα δεν έχουν εξουσία να κάνουν τίποτα, αν ο παντεπόπτης Θεός δεν το επιτρέψει.\nΤα πονηρά πνεύματα είναι πολυάριθμα. Σ’ ένα μόνο δαιμονισμένο στα Γάδαρα, που τον θεράπευσε ο Κύριος, κατοικούσε ολόκληρη λεγεώνα, δηλαδή μερικές χιλιάδες δαίμονες. Τα πονηρά αυτά πνεύματα πλανούσαν τους ανθρώπους, λαούς ολόκληρους, εκείνο τον καιρό, όπως και σήμερα πλανούν πολλούς αμαρτωλούς, προσπαθούν να τους πείσουν πως είναι παντοδύναμα πως είναι στην ουσία οι μόνοι θεοί, πως εκτός απ’ αυτούς δεν υπάρχουν άλλοι θεοί, αγαθά πνεύματα δεν υπάρχουν. Όπου κι αν εμφανίστηκε ο Κύριος Ιησούς όμως, εκείνα έφευγαν μακριά έντρομα. Αναγνώριζαν πως ο Κύριος είχε εξουσία και δύναμη, πως μπορούσε να τους διώξει απ’ αυτόν τον κόσμο και να τους στείλει στην άβυσσο της κόλασης. Προκαλούσαν αναταραχή σ’ αυτόν τον κόσμο μόνο με την παραχώρηση του Θεού. Πολεμούσαν το ανθρώπινο γένος με τόση ορμή, όπως τα όρνια πέφτουν στα θνησιμαΐα. Τον κόσμο αυτόν τον λογάριαζαν καταφύγιο, κρησφύγετό τους.\nΞαφνικά ο φορέας του αγαθού, ο Κύριος Ιησούς Χριστός, εμφανίστηκε μπροστά τους. Τρέμοντας από φόβο εκείνοι έκραξαν: «Τί ημίν και σοι, Ιησού υιέ του Θεού; ήλθες ώδε προ καιρού βασανίσαι ημάς;» (Ματθ. η’ 29). Κανένας δε φοβάται τόσο πολύ, όσο εκείνος που βασανίζει τους άλλους. Τα πονηρά πνεύματα βασάνιζαν τους ανθρώπους για χιλιάδες χρόνια, έβρισκαν ικανοποίηση στα βασανιστήρια αυτά. Όταν όμως είδαν το Χριστό, τρόμαξαν μπροστά στο μέγιστο Κριτή τους. Ήταν έτοιμα να εγκαταλείψουν τον άνθρωπο και να μπουν στα γουρούνια ή και σε άλλα πλάσματα, φτάνει να μην τα εξόριζε ο Χριστός απ’ αυτόν τον κόσμο. Ο Χριστός όμως δεν είχε τέτοια πρόθεση. Ο κόσμος αυτός είναι γεμάτος με ανάμικτες δυνάμεις. Είναι ένα πεδίο μάχης, όπου οι άνθρωποι έχουν να διαλέξουν εντελώς συνειδητά και ελεύθερα: Ή θ’ ακολουθήσουν το Νικητή Χριστό, ή θα πάνε μαζί με τ’ ακάθαρτα και νικημένα πνεύματα. Ο Χριστός ήρθε στους ανθρώπους ως Αγάπη, για να δείξει τη δύναμη του καλού πάνω στο κακό και να στερεώσει την πίστη των ανθρώπων στο αγαθό – μόνο στο αγαθό.\n«Και ελθόντων αυτών προς τον όχλον προσήλθεν αυτώ άνθρωπος γονυπετών αυτόν και λέγων· Κύριε, ελέησόν μου τον υιόν, ότι σεληνιάζεται και κακώς πάσχει πολλάκις γαρ πίπτει εις το πυρ και πολλάκις εις το ύδωρ» (Ματθ. ιζ’ 14-15). Το περιστατικό αυτό το αναφέρουν κι άλλοι δυο ευαγγελιστές: ο Μάρκος (θ’ 9-17) κι ο Λουκάς (θ’ 37-42). Κι οι δυό τους αναφέρουν κάποιες λεπτομέρειες για την αρρώστια τού παιδιού. Ήταν ο μοναδικός γιος τού πατέρα και τον κατείχε πνεύμα άλαλο. Όταν το ακάθαρτο πνεύμα έμπαινε μέσα του, «εξαίφνης κράζει και σπαράσσει αυτόν μετά αφρού, και μόλις αποχωρεί απ’ αυτού συντρίβων αυτόν» (Λουκ. θ’ 39). Το πονηρό πνεύμα κυριεύει το παιδί κι αυτό έξαφνα κραυγάζει, συγκλονίζεται με σπασμούς όλο του το σώμα, συντρίβεται και βγάζει αφρούς από το στόμα. Πολύ δύσκολα φεύγει από μέσα του.\nΌλα όσα έκανε ο Θεός είναι καλά λίαν. Αυτό είναι πέρα για πέρα αληθινό. Όλη η κτίση έγινε για να υπηρετήσει τον άνθρωπο, να τον βοηθήσει, όχι να τον βλάψει. Αν και υπάρχουν πράγματα που εμποδίζουν τη φυσική ικανοποίηση του ανθρώπου, ακόμα κι αυτά λειτουργούν για το καλό της ψυχής του, να την χαροποιούν και να την εμπλουτίζουν. «Σοί εισιν οι ουρανοί και σή εστιν η γη· την οικουμένην και το πλήρωμα αυτής συ εθεμελίωσας» (Ψαλμ. πη’ 12), αναφωνεί ο ιερός Ψαλμωδός. Κι ο ίδιος ο Θεός μάς λέει με το στόμα του προφήτη Ησαΐα: «πάντα γάρ ταύτα εποίησεν η χειρ μου» (ξστ’ 2).\nΟτιδήποτε λοιπόν είναι του Θεού, είναι καλό. Η πηγή βγάζει μόνο ό,τι περιέχει, όχι ό,τι θέλει. Δεν υπάρχει κακό στο Θεό. Πώς λοιπόν μπορεί να προκύψει κακό από Εκείνον, τη μοναδική πηγή του καλού; Πολλοί αδαείς κι απερίσκεπτοι άνθρωποι ονομάζουν μεγάλο κακό την αρρώστια. Είναι αλήθεια όμως πως δεν είναι κακή κάθε αρρώστια. Μερικές αρρώστιες είναι έργο του πονηρού κι άλλες είναι θεραπεία του κακού. Κακό είναι το πονηρό πνεύμα που ενεργεί σ’ έναν παράφρονα ή παρανοϊκό άνθρωπο.\nΟ πονηρός είναι κακός. Δρόμος του πονηρού είναι η αμαρτία. Εκτός από τον πονηρό και την αμαρτία, δεν υπάρχει κανένα κακό. Το πονηρό πνεύμα είναι ένοχο για τα βάσανα του παιδιού αυτού, όχι η σελήνη. Αν ο Θεός με την αγάπη Του για τον άνθρωπο δεν περιόριζε τα πονηρά πνεύματα και δεν προστάτευε τον άνθρωπο απ’ αυτά, είτε άμεσα είτε έμμεσα με τους αγγέλους Του, τα πονηρά πνεύματα θα εξολόθρευαν όλους τους ανθρώπους αστραπιαία, σωματικά και ψυχικά, όπως εξολοθρεύουν οι ακρίδες τους σπόρους στους αγρούς.\n«Και προσήνεγκα αυτόν τοις μαθηταίς σου και ουκ ηδυνήθησαν αυτόν θεραπεύσαι» (Ματθ. ιζ’ 16), είπε στον Κύριο ο πατέρας του άρρωστου παιδιού. Εκείνη τη στιγμή έλειπαν τρεις από τους μαθητές του Κυρίου: ο Πέτρος, ο Ιάκωβος κι ο Ιωάννης, που είχαν ακολουθήσει τον Κύριο στο όρος Θαβώρ, τότε που μεταμορφώθηκε μπροστά τους. Όταν κατέβηκαν από το όρος μαζί με τον Κύριο, βρήκαν εκεί το πλήθος συγκεντρωμένο γύρω από τους άλλους αποστόλους, καθώς και το άρρωστο παιδί. Αφού δε βρήκε το Χριστό, ο δύστυχος πατέρας έφερε το παιδί στους μαθητές Του, εκείνοι όμως δεν μπόρεσαν να βοηθήσουν. Δεν είχαν τη δύναμη να το κάνουν αυτό για τρεις λόγους: πρώτο, επειδή οι ίδιοι δεν είχαν αρκετή πίστη δεύτερο, επειδή κι ο πατέρας του παιδιού δεν είχε πίστη·και τρίτο, επειδή η πίστη έλειπε κι από τους γραμματείς που παρευρίσκονταν εκεί και συζητούσαν με τους μαθητές, όπως αναφέρει ο Μάρκος (θ’ 16). Η απιστία του πατέρα τού παιδιού είναι φανερή από τα λόγια που είπε στο Χριστό. Δε μίλησε όπως ο λεπρός, που είπε: «Κύριε, εάν θέλης δύνασαί με καθαρίσαι» (Ματθ. η’ 2). Τότε μίλησε ένας άνθρωπος που είχε δυνατή πίστη. Δε μίλησε όπως ο Ιάειρος, όταν κάλεσε το Χριστό για ν’ αναστήσει την κόρη του: «ελθών επίθες επ’ αυτήν την χείρά σου και ζήσεται» (Ματθ. θ’ 18). Κι εδώ μίλησε ένας άνθρωπος με δυνατή πίστη. Πολύ λιγότερο μίλησε όπως ο εκατόνταρχος στην Καπερναούμ, που ήταν άρρωστος ο δούλος του: «μόνον ειπέ λόγω και ιαθήσεται ο παις μου» (Ματθ. η’ 8). Εδώ μίλησε η πολύ μεγάλη πίστη. Εκείνη που είχε τη μεγαλύτερη πίστη όμως, η αιμορροούσα γυναίκα, δεν είπε τίποτα. Σύρθηκε στα πόδια τού Χριστού και άγγιξε το ιμάτιό Του.\nΟ πατέρας του παιδιού δε μίλησε σαν κι αυτούς. Αυτός είπε στο Χριστό: «εί τι δύνασαι, βοήθησον ημίν» (Μάρκ. θ’ 22). Εί τι δύνασαι! Αν μπορείς, κάνε κάτι. Ταλαίπωρος άνθρωπος! Θα πρέπει να είχε μάθει πολύ λίγα για το Χριστό και τη δύναμή Του για να μιλάει έτσι σ’ Εκείνον, που μπορεί να κάνει τα πάντα. Κι η αδύναμη πίστη του εξασθένησε ακόμα περισσότερο τη δύναμη των αποστόλων να τον βοηθήσουν. Έτσι οι σκόπιμες συκοφαντίες των γραμματέων εναντίον του Χριστού και των μαθητών Του, βοήθησαν για να διατυπώσει με τόση αμφιβολία ο πατέρας του παιδιού την ερώτηση: εί τι δύνασαι. Η ερώτηση αυτή προδίδει μόνο μια αμυδρή ακτίνα πίστης, πολύ πολύ μικρής, έτοιμης να σβήσει.\n«Αποκριθείς δε ο Ιησούς είπεν· ω γενεά άπιστος και διεστραμμένη! έως πότε έσομαι μεθ’ υμών; έως πότε ανέξομαι υμών;» (Ματθ. ιζ’ 17). Ο Κύριος απευθύνθηκε επιτιμητικά σ’ όλους γενικά: στους άπιστους και τους ολιγόπιστους του Ισραήλ, καθώς και σ’ όλους εκείνους που ήταν μπροστά Του: στον πατέρα του άρρωστου παιδιού, στους μαθητές Του και κυρίως στους γραμματείς. Ω, γενεά άπιστος! Γενεά που έχεις υποταχθεί στον πονηρό, στο διάβολο, που πιστεύει σταθερά στη δύναμη του πονηρού, που υπηρετεί δουλικά τον πονηρό και αρνείται το καλό, που αντιτίθεται στο Θεό·γενεά που έχει λίγη ή και καθόλου πίστη στο καλό, που επαναστατεί στο καλό! Γι’ αυτό και πρόσθεσε τη λέξη διεστραμμένη ο Κύριος. Ήθελε μ’ αυτόν τον τρόπο να δείξει από πού προέρχεται η απιστία: από τη διαστροφή, τη διαφθορά ή -ακόμα πιο καθαρά- από την αμαρτία. Η απιστία είναι συνέπεια. Αιτία είναι η διαφθορά. Η απιστία είναι κοινωνία με το διάβολο. Η αμαρτία -διαφθορά- είναι ο δρόμος που οδηγεί στην κοινωνία αυτή. Διαφθορά είναι η κατάσταση αποστασίας από το Θεό. Απιστία είναι το σκοτάδι, η αδυναμία κι ο τρόμος όπου βυθίζεται ο άνθρωπος όταν απομακρύνεται από το Θεό.\nΤί σημαίνουν τα λόγια τού Χριστού, έως πότε έσομαι μεθ’ υμών; έως πότε ανέξομαι υμών; Φανταστείτε έναν ευγενή και φωτισμένο άνθρωπο, να τον έχουν αναγκάσει να ζήσει ανάμεσα σε αγρίους. Ή ένα βασιλιά που αφήνει το θρόνο του και κατεβαίνει στους αγύρτες κι απατεώνες, όχι μόνο για να ζήσει μαζί τους και να μάθει τον τρόπο ζωής τους, αλλά να τους διδάξει πώς να σκέφτονται, να εργάζονται και να νιώθουν σαν βασιλιάδες, με ευγένεια και μεγαλοκαρδία. Όταν περνούσαν τρεις μέρες, ακόμα κι ένας Βασιλιάς θα φώναζε: «Πόσο καιρό μπορώ να μείνω μαζί σας;». Θα μπούχτιζε από την υπερβολική αγριότητα, την ανοησία, την ακαθαρσία και τη δυσωδία αυτών των τριών ημερών. Ο Κύριος Ιησούς όμως, ο «Βασιλεύς των βασιλέων», εβγάλε τέτοια φωνή μετά από τριάντα τρία ολόκληρα χρόνια που ζούσε ανάμεσα σε ανθρώπους, που απείχαν από την αρχοντιά Του πολύ περισσότερο απ’ όσο απέχουν οι αγριότεροι των ανθρώπων από τον ευγενέστερο ανάμεσά τους, απ’ όσο διαφέρει ο πιο βρώμικος αγύρτης από τον μέγιστο των επίγειων βασιλιάδων.\nΣίγουρα ο Κύριος δε θα μετρούσε το χρόνο σε μέρες και έτη, αλλά με τα έργα και τα θαύματα που είχε κάνει μπροστά σε χιλιάδες ανθρώπους, με τη διδασκαλία Του που είχε διαδοθεί σε πολλές χιλιάδες ανθρώπινες ψυχές. Μετά από τόσα έργα και θαύματα, μετά από τόσες διδαχές και άπειρα θαυμαστά περιστατικά που θα μπορούσαν να καλύψουν χιλιάδες χρόνια, ξαφνικά είδε πως οι μαθητές Του δεν μπορούσαν να θεραπεύσουν έναν επιληπτικό νέο και να βγάλουν ένα δαιμόνιο από τον άνθρωπο, μ’ όλο που τους είχε διδάξει με λόγια και με το παράδειγμά Του πώς να εκβάλουν λεγεώνες δαιμόνων. Κι άκουσε έναν αμαρτωλό με πολύ αδύναμη πίστη να του λέει: εί τι δύνασαι, βοήθησον ημίν.\n«Πόσος χρόνος εστίν ως τούτο γέγονεν αυτώ;», ρώτησε ο Ιησούς τον πατέρα του άρρωστου παιδιού (Μάρκ. θ’ 21). Και βέβαια δεν έκανε την ερώτηση αυτή για τον εαυτό Του, αλλά για να την ακούσουν οι συγκεντρωμένοι άνθρωποι. Ο ίδιος το ήξερε καλά, γνώριζε πως η αρρώστια του παιδιού ήταν μακροχρόνια. Ο πατέρας απάντησε: «παιδιόθεν». Ας αναλογιστεί ο καθένας πόσα τρομερά βάσανα προκαλούνται από τα πονηρά πνεύματα και πόσο μεγάλη είναι η προστασία τού Θεού. Χωρίς την προστασία Του, τα πονηρά πνεύματα σίγουρα θα είχαν κυριολεκτικά αφανίσει τόσο το σώμα όσο και την ψυχή τού παιδιού. Και τελικά ας σκεφτούμε πόσο μεγάλη είναι η δύναμη του Υιού τού Θεού πάνω στα πονηρά πνεύματα. Βοήθησον ημίν, είπε στο Χριστό ο πατέρας τού παιδιού. Δεν ανέφερε μόνο το παιδί, γιατί τα βάσανα του παιδιού ήταν και του πατέρα του βάσανα, όπως και όλης της οικογένειας. Αν το παιδί θεραπευόταν, θα ελευθερώνονταν από το βάρος πολλές ανθρώπινες ψυχές. Κι ο Χριστός τού απάντησε: «ει δύνασαι πιστεύσαι, πάντα δυνατά τω πιστεύοντι» (Μάρκ. θ’ 23).\nΌπως συνήθιζε να ενεργεί ο Κύριος, ήθελε να κάνει κι εδώ το μέγιστο δυνατό καλό με μια πράξη. Ένα καλό ήταν ν’ αποκαταστήσει την υγεία του παιδιού. Αλλά γιατί να μην ωφελήσει και τους άλλους; Γιατί να μην ενισχύσει και να σταθεροποιήσει την πίστη του πατέρα; Γιατί να μην κάνει ταυτόχρονα κι ένα τρίτο καλό, να δείξει δηλαδή τη δύναμή Του όσο πιο καθαρά γινόταν, ώστε να τον πιστέψουν οι άνθρωποι; Και γιατί να μην κάνει κι ένα τέταρτο καλό, να καταγγείλει την απιστία και τη διαφθορά, καθώς και τη χαμερπή τάση των ανθρώπων προς το κακό, προς τα πονηρά πνεύματα και την αμαρτία; Και γιατί να μην επιτύχει κι έναν πέμπτο καλό, κι ένα έκτο κι ένα έβδομο κι όλα τα καλά που μπορούν να προκύψουν από μια καλή πράξη; Μια καλή πράξη συνήθως σέρνει μαζί της πολλές άλλες, όπως το τρένο σέρνει πολλά βαγόνια.\nΠροσέξτε επίσης πως ο Κύριος συνδυάζει με πολλή σοφία την ακρίβεια με τη λεπτότητα. Όταν κατάγγειλε αυστηρά την απιστία, μίλησε γενικά, για να διεγείρει όλων την πίστη, χωρίς να ταπεινώσει κανέναν προσωπικά. Μετά, όταν στράφηκε σ’ εκείνον που τον ικέτευε, δε μίλησε αυστηρά, αλλά με μεγάλη προσοχή και ευγένεια: ει δύνασαι πιστεύσαι... Αυτή η προσεχτική διατύπωση κι η ευγένεια του Χριστού έφερε το επιθυμητό αποτέλεσμα. Ο πατέρας έκραξε με δάκρυα στα μάτια: «πιστεύω, κύριε· βοήθει μου τη απιστία» (Μάρκ. θ’ 24).\nΤα λόγια αυτά δείχνουν πως ο άνθρωπος δεν μπορεί ούτε να πιστέψει χωρίς τη βοήθεια του Θεού. Από μόνος του μπορεί να φτάσει σε μια υποψία πίστης, να πιστεύει δηλαδή στο καλό και στο κακό ή, με άλλα λόγια, ν’ αμφιβάλλει για το καλό και το κακό. Ο δρόμος όμως από τη μερική πίστη στην αληθινή είναι πραγματικά μακρύς. Χωρίς το καθοδηγητικό χέρι του Θεού κανένας άνθρωπος δεν μπορεί ν’ ακολουθήσει το δρόμο αυτό. Το νόημα των λόγων του πατέρα του παιδιού, πιστεύω, κύριε· βοήθει μου τη απιστία, είναι: «Βοήθησέ με, Κύριε, να πιστέψω σε Σένα! Βοήθησε με να μην πιστέψω στο κακό! Βοήθησε με ν’ απαλλαγώ εντελώς από τον πονηρό και να ενωθώ μαζί Σου!»\n«Έτι δε προσερχομένου αυτού έρρηξεν αυτόν το δαιμόνιον και συνεσπάραξεν» (Λουκ. θ’ 42). Αυτό ήταν το τελευταίο πράγμα που επέτρεψε ο Θεός στο δαίμονα. Κι αυτό ώστε να δουν όλοι οι άνθρωποι το φόβο και τον τρόμο που μπορεί να προκαλέσει ο διάβολος στον άνθρωπο. Να καταλάβουν πόσο ανεπαρκής είναι η δύναμη των ανθρώπων, ακόμα και των καλλιτέρων γιατρών του κόσμου, για να γλιτώσουν από το φόβο και τον τρόμο τη ζωή έστω και ενός μόνο ανθρώπου. Έτσι όταν οι άνθρωποι δουν τη δύναμη του διαβόλου και συνειδητοποιήσουν τη δική τους αδυναμία, θα κατανοήσουν πόσο μεγαλειώδης και θεϊκή είναι η δύναμη του Χριστού. Ο ευαγγελιστής Μάρκος καταγράφει τα λόγια που είπε ο Κύριος στο πονηρό πνεύμα: «Το πνεύμα το άλαλον και κωφόν, εγώ σοι επιτάσσω, έξελθε εξ αυτού και μηκέτι εισέλθης εις αυτόν» (Μάρκ. θ’ 25). Σοι επιτάσσω, είπε ο Κύριος. Είναι η πηγή της δύναμης και της εξουσίας. Δεν τη δανείζεται από κάποιον άλλο. «Πάντα όσα έχει ο πατήρ εμά εστι» (Ιωάν. ιστ’ 15), είχε πει σε άλλη περίπτωση ο Κύριος Ιησούς. Και τώρα βλέπουμε πως το επιβεβαιώνει αυτό στην πράξη. «Σου μιλάω Εγώ· σε διατάζω με την εξουσία που έχω και σε διώχνω από το παιδί με τη δύναμή μου». Ας το καταλάβουν καλά οι άνθρωποι πως ο Χριστός δεν είναι ένας από τους προφήτες, που έκαναν κάποια θαυμαστά πράγματα με τη βοήθεια του Θεού, αλλά είναι ο Υιός του Θεού, Εκείνος που προανήγγειλαν οι προφήτες και ανέμενε ο κόσμος.\nΘα πρέπει να προσέξουμε ιδιαίτερα και το δεύτερο σκέλος τής εντολής τού Χριστού προς το διάβολο: και μηκέτι εισέλθης εις αυτόν. Ο Κύριος του έδωσε την εντολή όχι μόνο να φύγει, μα και να μην ξαναγυρίσει στον άνθρωπο που είχε τόσο πολύ ταλαιπωρήσει. Αυτό σημαίνει πως ακόμα κι όταν καθαριστεί και θεραπευτεί ο άνθρωπος, μπορεί να προσβληθεί ξανά από τ’ ακάθαρτα πνεύματα. Ο διάβολος μπορεί να ξανάρθει στον άνθρωπο από τον οποίο διώχτηκε. Αυτό γίνεται όταν ο αμαρτωλός που μετάνιωσε και συχωρέθηκε από το Θεό, ξαναγυρίσει στην παλιά αμαρτία του. Τότε ο διάβολος βρίσκει ανοιχτή την είσοδο και ξαναμπαίνει στον άνθρωπο.\nΜετά το μεγάλο αυτό θαύμα τού Χριστού, «εξεπλήσσοντο πάντες επί τη μεγαλειότητι του Θεού», γράφει ο ευαγγελιστής Λουκάς (θ’ 43). Πόσο καλό θα ήταν να έμενε ο θαυμασμός αυτός διαρκής κι ανεξάλειπτος από τις ψυχές τών ανθρώπων! Να μην έσβηνε τόσο γρήγορα όσο οι σαπουνόφουσκες στο νερό! Ο Θεός όμως δε σπέρνει μάταια. Αν ο σπόρος που πέφτει στο δρόμο, στην πέτρα ή ανάμεσα στα ζιζάνια χάνεται, εκείνος που πέφτει σε καλή γη μένει ζωντανός και αποδίδει καρπούς εκατονταπλάσιους.\nΑργότερα που ο Χριστός έμεινε μόνος με τους μαθητές Του, εκείνοι τον ρώτησαν: «Τότε προσελθόντες οι μαθηταί τω Ιησού κατ’ ιδίαν είπον· διατί ημείς ουκ ηδυνήθημεν εκβαλείν αυτό; ο δε Ιησούς είπεν αυτοίς· δια την απιστίαν υμών. αμήν γαρ λέγω υμίν, εάν έχετε πίστιν ως κόκκον σινάπεως, ερείτε τω όρει τούτω μετάβηθι εντεύθεν εκεί, και μεταβήσεται, και ουδέν αδυνατίσει υμίν» (Ματθ. ιζ’ 19-20). Η ρίζα της αδυναμίας των αποστόλων επομένως ήταν η απιστία. Όσο μεγαλύτερη είναι η πίστη, τόσο μεγαλύτερη κι η δύναμη. Λιγότερη πίστη, λιγότερη δύναμη. Νωρίτερα ο Κύριος είχε δώσει στους αποστόλους «εξουσίαν πνευμάτων ακαθάρτων, ώστε εκβάλλειν αυτά και θεραπεύειν πάσαν νόσον και μαλακίαν» (Ματθ. ι’ 1). Οι μαθητές έκαναν για κάποιο διάστημα καλή χρήση αυτής της εξουσίας. Στο μέτρο όμως που εξασθένησε η πίστη τους, είτε από το φόβο των ανθρώπων είτε από υπερηφάνεια, εξασθένησε και η δύναμη που τους έδωσε. Στον Αδάμ είχε δοθεί εξουσία πάνω σ’ όλα τα πλάσματα. Με την παρακοή, την απληστία και την υπερηφάνειά του όμως, έχασε την εξουσία αυτή. Οι απόστολοι τώρα, από κάποιο δικό τους σφάλμα, είχαν χάσει τη δύναμη και την εξουσία που τους είχε δώσει ο Κύριος. Η χαμένη αυτή δύναμη τώρα μπορεί ν’ ανακτηθεί μόνο με πίστη, πίστη και περισσότερη πίστη.\nΣ’ αυτήν την περίπτωση ο Κύριος έδωσε μεγάλη έμφαση στο θέμα της πίστης. Η πίστη μπορεί να μετακινήσει και όρη. Δεν αδυνατεί τίποτα μπροστά της. Ο κόκκος του σιναπιού είναι πολύ μικρός, το άρωμά του όμως μπορεί να διαπεράσει ένα μπωλ ολόκληρο με φαγητό. Γράφει ο άγιος Κύριλλος Ιεροσολύμων στην Κατήχησή του αρ. 5: «Όπως ο κόκκος του σιναπιού, που είναι μικρός σε μέγεθος αλλά μεγάλος σε ενέργεια, όταν σπαρεί σ’ έναν τόπο βγάζει πολλούς κλάδους, ώστε σ’ αυτούς να κάθονται και πουλιά, έτσι είναι κι η πίστη. Σύντομα κάνει έργα μεγάλα. Γι’ αυτό έχετε πίστη σ’ Εκείνον, για να σας δώσει πίστη δυνατή, που ενεργεί πέρα από την ανθρώπινη δύναμη».\nΑν έχετε πίστη έστω όσο ο κόκκος του σιναπιού, τα βουνά θα υποχωρήσουν μπροστά σας και θα μετακινηθούν από το ένα μέρος σε άλλο.\nΓιατί ο ίδιος ο Κύριος δε μετακίνησε βουνά; Επειδή δεν του ήταν απαραίτητο να το κάνει. Έκανε εκείνα μόνο τα θαύματα, που χρειάζονταν για να ωφελήσουν τους ανθρώπους, για τη σωτηρία τους. Είναι όμως μεγαλύτερο θαύμα να μετακινήσεις ένα βουνό ή να μετατρέψεις το νερό σε κρασί, να πολλαπλασιάσεις τους άρτους, να εκβάλεις πονηρά πνεύματα, να θεραπεύσεις όλων των λογιών τις αρρώστιες, να περπατήσεις πάνω στο νερό ή να γαληνέψεις μ’ ένα λόγο –ή και μία σκέψη- τις καταιγίδες και τους ανέμους; Δεν αποκλείεται πιστοί του Χριστού, που είχαν πολύ μεγάλη πίστη και σε ειδικές περιπτώσεις, νά ‘καναν και το θαύμα αυτό, να μετακίνησαν δηλαδή όρη. Είναι όμως τα ψηλά βουνά πιο φοβερά φορτία για τον άνθρωπο από τις εγκόσμιες μέριμνες, τους εγκόσμιους δεσμούς και τις αλυσίδες των παθών; Εκείνος που μπορεί να σηκώσει τα βάρη αυτά από την ψυχή του ανθρώπου και να τα ρίξει στη θάλασσα, σίγουρα έχει μετακινήσει το μεγαλύτερο βουνό του κόσμου.\n«Τούτο δε το γένος ουκ εκπορεύεται ει μη εν προσευχή και νηστεία» (Ματθ. ιζ’ 21). Η νηστεία κι η προσευχή είναι οι δύο πυλώνες της πίστης, δυο δυνατές φλόγες που κατακαίουν τα πονηρά πνεύματα. Με τη νηστεία καταπραΰνονται και νεκρώνονται όλα τα σωματικά πάθη, κυρίως τα σαρκικά. Με την προσευχή πολεμούνται κι αφανίζονται όλα τ’ άλλα πάθη της ψυχής, της καρδιάς και του νου, όπως πονηρές επιθυμίες, κακές πράξεις, φθόνος, εκδίκηση, μίσος, κακία, υπερηφάνεια, κενοδοξία και άλλα. Με τη νηστεία καθαρίζονται τα δοχεία τού σώματος και της ψυχής από το ακάθαρτο περιεχόμενο των εγκόσμιων παθών και της κακίας τους. Με την προσευχή έλκεται το Αγιο Πνεύμα στο άδειο και καθαρό δοχείο κι εγκαθίσταται στον άνθρωπο η πληρότητα της πίστης.\nΤα τελευταία λόγια του Χριστού στο σημερινό ευαγγέλιο δε φαίνεται να έχουν σχέση με το περιστατικό που προηγήθηκε. Μετά το μεγάλο θαύμα της θεραπείας του δαιμονισμένου παιδιού κι ενώ οι άνθρωποι θαύμαζαν το γεγονός, ο Κύριος άρχισε να μιλάει στους μαθητές για το Πάθος Του. «Μέλλει ο υιός τού ανθρώπου παραδίδοσθαι εις χείρας ανθρώπων, και αποκτενούσιν αυτόν, και τη τρίτη ημέρα εγερθήσεται. και ελυπήθησαν σφόδρα» (Ματθ. ιζ’ 22, 23).\nΓιατί μετά το θαύμα, όπως και μετά από κάποια άλλα από τα θαύματά Του, ο Κύριος μιλούσε στους μαθητές για το Πάθος Του; Το έκανε αυτό ώστε, όταν ερχόταν το πλήρωμα του χρόνου, να μην αποκαρδιωθούν, να μην ολιγοπιστήσουν.\nΟ Κύριος δεν προείπε μόνο το πάθος και το θάνατό Του, αλλά και την ένδοξη Ανάστασή Του. Στο τέλος όλων υπάρχει η Ανάσταση, η νίκη κι η αιώνια δόξα. Ο Κύριος προείπε στους μαθητές Του κάτι που φαινόταν αδύνατο. Ήθελε να τονώσει την πίστη τους, για ν’ αντιμετωπίσουν όσα θ’ ακολουθούσαν, να τους διδάξει πως πρέπει να πιστέψουν όσα τους είπε. Πίστη όση ο κόκκος του σιναπιού ή ακόμα λιγότερη, πρέπει νά ‘χει κάθε άνθρωπος για νά ‘ναι προετοιμασμένος και να περιμένει κάθε είδος βασάνων σ’ αυτόν τον κόσμο.\nΝά ‘ναι σίγουρος όμως πως στο τέλος υπάρχει η ανάσταση. Κάθε επίγεια δόξα και κάθε έπαινο πρέπει να τα λογαριάζουμε σαν μηδέν. Μετά απ’ όλους τους θριάμβους που μπορεί να προσφέρει ο κόσμος, πρέπει ν’ αναμένουμε τον πειρασμό. Όλα όσα μας στέλνει ο ουράνιος Πατέρας μας, πρέπει να τα δεχόμαστε με ταπείνωση και υπακοή. Δεν πρέπει ν’ απαριθμούμε τα καλά που έχουμε κάνει για το λαό, την πόλη ή το χωριό, για το έθνος ή για την πατρίδα μας. Δεν πρέπει να επαναστατούμε όταν μας πιέζουν προβλήματα. Αν κάναμε κάτι για τους πλησίον μας, αυτό έγινε με τη βοήθεια του Θεού. Έτσι είναι. Κάθε καλό γίνεται από το Θεό, εμείς είμαστε απλά όργανά Του. Επομένως δεν πρέπει να γογγύζουμε όταν μας στείλει ο Θεός βάσανα μετά την εγκόσμια δόξα, ταπείνωση μετά από επαίνους, φτώχεια μετά τον πλούτο, περιφρόνηση μετά από ματαιοδοξία, αρρώστια μετά την υγεία, μόνωση και εγκατάλειψη μετά από την απόλαυση πολλών φίλων.\nΟ Θεός γνωρίζει γιατί μας τα στέλνει όλ’ αυτά. Γνωρίζει πως όλα είναι για το καλό μας.\nΠρώτο, για να μάθουμε να εκτιμούμε τις αιώνιες κι άφθαρτες άξιες και να μην οδηγηθούμε στο θάνατο παρασυρμένοι από την ψεύτικη και παροδική λαμπρότητα αυτού του κόσμου.\nΔεύτερο, πως δεν πρέπει να λάβουμε ανταπόδοση από τους ανθρώπους για τα καλά που κάναμε σ’ αυτόν τον κόσμο, γιατί έτσι δε θα μείνει τίποτα να περιμένουμε για να λάβουμε στη μέλλουσα ζωή. Όταν φτάσουμε στην πύλη της ουράνιας βασιλείας, εύχομαι να μήν ακούσουμε: «Πορεύεσθε απ’ εμού, ότι ήδη απέχετε τον μισθόν υμών».\nΕλπίζω να μη συμβεί αυτό σε μας. Για να μη χαθούμε αιώνια όταν έρθει το σίγουρο τέλος αυτού του κόσμου, απ’ όπου λάβαμε δόξα και τιμή, ο Κύριος Ιησούς Χριστός, ο μοναδικός μας Φίλος, μας διδάσκει πως μετά τη μέγιστη δόξα, τον έπαινο και την τιμή που μπορεί να μας προσφέρει αυτός ο κόσμος, πρέπει να προετοιμαστούμε για ν’ αναλάβουμε το σταυρό μας. Γι’ αυτό πρέπει δόξα και ύμνος στον Κύριο Ιησού Χριστό, μαζί με τον άναρχο Πατέρα Του και το Πανάγιο Πνεύμα, την ομοούσια και αδιαίρετη Τριάδα, τώρα και πάντα και στους αιώνες των αιώνων. Αμήν.\nΠροηγούμενες δημοσιεύσεις«ΚΥΡΙΑΚΗ Ι΄ ΜΑΤΘΑΙΟΥ»Επόμενες δημοσιεύσειςΚΥΡΙΑΚΗ Ι΄ ΜΑΤΘΑΙΟΥ (Ματθ. ιζ΄ 14-23) 25 Αὐγούστου 2019


Χάποελ Μπερ Σεβά – Ολυμπιακός 1-0 | Abola.gr\nΟΛΟΣ ο Ολυμπιακός. Και όταν λέμε ΌΛΟΣ, το εννοούμε. Διοίκηση, τεχνικό τιμ και παίκτες. Εντελώς ανέτοιμος ο οργανισμός του πρωταθλητή γι’ αυτές τις δύο αναμετρήσεις σε όλα τα επίπεδα. Η ιστορία θα γράψει ότι ο Ολυμπιακός σε δύο παιχνίδια με τη Χάποελ δεν πέτυχε ούτε γκολ.\nΧάποελ: Γκόρες, Μπίτον, Βίτορ, Τζέντεκ, Νταβιτζάντα, Χομπάν, Μπρουν (66′ Ράντι), Όγκου, Μέλικσον (83′ Τάχα), Μπάρντα (61′ Λούσιο), Νουακέμε.\n[iframe frameborder=”0″ width=”560″ height=”315″ src=”//www.dailymotion.com/embed/video/x4n37nn” allowfullscreen ]\nΧάποελ Μπερ Σεβά-Ολυμπιακός 1-0 από xkon1984_facebook\nΣούπερ κίνηση με Βιδάλη η Ατλαντίδα!


Homo σκεπτόμενος: Όποιος θυμώνει γερνά γρήγορα\nΌποιος θυμώνει γερνά γρήγορα\n"Η καθαρή καρδιά φαίνεται στο πρόσωπο και ομορφαίνει τον άνθρωπο", λέει ο λαός\nΓια τους Βούλγαρους, όπως και για όλους τους λαούς του κόσμου, η υγεία είναι μια από τα μεγαλύτερα αγαθά. Στη βουλγαρική παράδοση οι περισσότερες, αν όχι όλες, γιορτές συνδέονται με δραστηριότητες που σκοπό τους έχουν να προσελκύσουν την υγεία και την αφθονία.\nΤο στόλισμα των γιορταστικών ψωμιών με πρασινάδα, τα τρόφιμα και τα τελετουργικά αντικείμενα, ο στολισμός των γιορταστικών ενδυμασιών, ο αγιασμός με τη φωτιά και το νερό - όλα αυτά έχουν αφήσει ανεξίτηλο αποτύπωμα στη σκέψη του ανθρώπου της σύγχρονης εποχής. Αυτό που παραμένει αναλλοίωτο στο χρόνο είναι οι λαϊκές παροιμίες. Στην εκπομπή θα μάθετε για μερικές που έχουν σχέση με την καλοκαιρινή ισημερία και την γιορτή Ένιοβντεν, τη γιορτή του Άγιου Ιωάννη του Βαπτιστή.\nΤο βράδυ της παραμονής της γιορτής του Άγιου Ιωάννη του Βαπτιστή, ο ουρανός ανοίγει και ο ήλιος κατεβαίνει να λουστεί στα νερά, τα οποία γίνονται ιαματικά. Γνωστά, για τη μέρα αυτή, είναι τα έθιμα του μπάνιου στα ποτάμια, τις λίμνες και τη θάλασσα, του κυλίσματος στην πρωινή δροσιά και οι εκδρομές στα ποτάμια και τις πηγές. Σύμφωνα με την παράδοση, η επαφή με τα φυτά που δίνουν ζωή προφυλάσσει, θεραπεύει και δίνει δυνάμεις.\nΑκόμα πιο δυνατή είναι η πίστη ότι αποφασιστική σημασία έχει η εσωτερική ειρήνη, η χρήση των σωστών λέξεων και σκέψεων και οι σωστές πράξεις. Φυσικά το καλύτερο απ’ όλα είναι να λέμε αλήθεια και να ζούμε τίμια. Αλλά αυτό έχει το τίμημά του, μια και "όποιος λέει αλήθεια, κοιμάται νηστικός", όπως λέει η παροιμία.\n"Όταν κάποιος έχει καλή υγεία και καλές σκέψεις, τότε τα χρήματα του είναι περιττά", λέει μια άλλη λαϊκή σοφία. "Πλούσιος είναι αυτός που είναι υγιής", λέει η σύγχρονη παροιμία, εννοώντας τόσο τη φυσική, όσο και την πνευματική υγεία. Για το λόγο αυτό η καρδιά και το μυαλό πρέπει να είναι καθαρά. «Η καθαρή καρδιά φαίνεται στο πρόσωπο» και ομορφαίνει τον άνθρωπο, ενώ, σύμφωνα με τη λαϊκή σοφία, «όποιος θυμώνει ασχημαίνει και γερνά γρήγορα».\n«Αν είναι άρρωστο το μυαλό είναι άρρωστο και το σώμα" και Τα λεφτά είναι καλά, αν είσαι γερός να τα ξοδέψεις". Αυτές οι δυο βουλγαρικές παροιμίες ταιριάζουν απόλυτα στη σύγχρονη εποχή, πράγμα που ισχύει και για μια άλλη πιο χαρούμενη και αισιόδοξη: "Την υγεία, τη ζωή και τον καλό καιρό κανείς δεν τα βαριέται". Μια άλλη λαϊκή σοφία μας λέει ότι "'Οποιος ζηλεύει την υγεία των άλλων δεν βλέπει καλό. Για να μπορεί κανείς να χαρεί την υγεία του πρέπει να μπορεί να χαίρεται την υγεία των άλλων". Αλλά και όσοι έχουν φίλους είναι υγιείς, μια και σύμφωνα με την παροιμία, "Ο καλύτερος γιατρός είναι ο πιστός φίλος".\nΜετάφραση: Σταύρος Βανιώτης/BNR


ΧΘΕΣ ... ΣΗΜΕΡΑ ... ΑΥΡΙΟ Archives - Page 64 of 76 - ΠΑΤΡΙΣ\n«Όχι» στους καναλάρχες Η Ολομέλεια του Συμβουλίου της Επικρατείας απέρριψε τις αιτήσεις ασφαλιστικών μέτρων των ιδιωτικών τηλεοπτικών σταθμών Αντένα Άλφα, Σκάι και Σταρ, που ζητούσαν να παγώσει προσωρινά η προκήρυξη του επίμαχου διαγωνισμού για τη…\nΤα δωρεάν γεύματα Είναι σίγουρα μία καλή πρωτοβουλία. Χιλιάδες μαθητές σιτίζονται δωρεάν στο σχολείο ή παίρνουν πακέτο για το σπίτι, από όπου μάλλον τρώνε και άλλα μέλη της οικογένειας σε ορισμένες περιπτώσεις. Όμως, αν θέλει αυτή η κυβέρνηση να…\nΠώς γίνεται να κέρδισαν; Τι συμβαίνει με τις φορολοταρίες του Υπουργείου Οικονομικών και ο Θεοδωράκης ζητά την παρέμβαση του εισαγγελέα; Με μια ιδιαιτέρως καυστική ανακοίνωση το “Ποτάμι” σχολιάζει τις φορολοταρίες που διοργανώνει η κυβέρνηση…\nΚαι τώρα ποιος θα δημοπρατήσει; Πρώτα τα καλά νέα λοιπόν. Ο γενικός γραμματέας του Υπουργείου Υποδομών κ. Δέδες ανακοίνωσε στον δήμαρχο Μαλεβιζίου Κ. Μαμουλάκη ότι Σπίρτζης και Χαρίτσης υπέγραψαν την απόφαση των 25 εκατομμυρίων ευρώ για την οδική…\n@patris Οι σακούλες της κυρίας από μένα! Via Ysteria... Κόψαμε και την πίτα μας Ήταν… εσωτερική υπόθεση το χθεσινό κόψιμο της πίτας στο δημοσιογραφικό και τεχνικό τμήμα της “Πατρίδος”. Οι σπιτικές πίτες, δια χειρός Αντωνίας Κουτσάκη, ήταν δύο γιατί…\nΠοιος θα πάει τελικά; Αφού λοιπόν ο Μαν. Περαντωνάκης έφυγε οριστικά από το Δήμο Ηρακλείου και μάλιστα επιστρέφει στη δικηγορία- έτσι μου είπαν ότι ανέφερε στα κοινωνικά δίκτυα- άφησε τον δήμαρχο και πάλαι ποτέ επιστήθιο φίλο του να ψάχνει τον…\n@patris Όχι, δεν μπήκε το 2018 με κωλοτούμπα, το 2017 έφυγε με την όπισθεν, όπως επιτάσσει το οθωμανικό δίκαιο! Horigos asilou Από πίτα που δεν τρώω… Η Πρωτοχρονιά δύσκολα βγάζει ειδήσεις σε τοπικό επίπεδο και η κοπή της πίτας στη Λότζια και την…\nΣημαντική αλλά όχι πιεστική Βρήκε την ευκαιρία να ξεφύγει από το πιεστικό πρόγραμμα της καθημερινότητάς του ο δήμαρχος Ηρακλείου κ. Βασίλης Λαμπρινός, ο οποίος συναντήθηκε με τους δημοσιογράφους χθες το μεσημέρι στο «Μαρίνα» για ένα κρασί ανταλλάσσοντας…\nΑίθουσα “Ξυλούρη” Αυτό είναι μια θετική εξέλιξη, δείχνει ότι η Κρήτη ξέρει να τιμά τα παιδιά της. Ομόφωνα εγκρίθηκε χθες το βράδυ από το Δημοτικό Συμβούλιο Ηρακλείου η πρόταση για την ονομασία της αίθουσας του Πολιτιστικού Κέντρου Ηρακλείου ως αίθουσα…\nΠροηγούμενη 1 … 62 63 64 65 66 … 76 Επόμενη


Επιστολή Καθολικής Αρχιεπισκοπής Τήνου - Νάξου - Τήνος Today\nΕπιστολή Καθολικής Αρχιεπισκοπής Τήνου - Νάξου\nΤην Κυριακή 7 Οκτωβρίου πανηγυρίζει ο Καθεδρικός μας Ναός στην Τήνο που είναι αφιερωμένος στην Παναγία του Ροδαρίου.\nΌλοι γνωρίζετε πως μαζί με την πανήγυρη προς τιμήν της Παναγίας Προστάτισσάς μας, γίνεται και η επίσημη έναρξη της νέας ποιμαντικής χρονιάς. Ανακοινώνεται σε γενικές γραμμές το ποιμαντικό πρόγραμμα που θα ακολουθήσει η τοπική μας Εκκλησία στην προσπάθειά της να είναι πιο αποτελεσματική στην αποστολή της.\nΗ φετινή πανήγυρη θα προσλάβει ακόμη πιο μεγάλη επισημότητα. Την ημέρα εκείνη, θα υποδεχθούμε με πολλή χαρά και ελπίδα, μία νέα μοναχική κοινότητα, την οποία θα αποτελέσουν τρεις μοναχές του μοναχικού τάγματος «των δούλων του Κυρίου και της Αειπαρθένου Μαρίας».\nΜε την παρουσία τους και τη ζωή τους θα μας βοηθήσουν να καταλάβουμε πόσο μεγάλη σημασία έχει και σήμερα η αφιέρωση ανθρώπων στο Θεό, έχοντας σκοπό να υπηρετήσουν τον άνθρωπο που είναι η εικόνα Του και το πρόσωπο του Χριστού.\nΜε τα χαρίσματά τους θα συμβάλλουν στην ανανέωση της τοπικής μας Εκκλησίας, η οποία τον τελευταίο καιρό έχει εμπλουτιστεί και με μία ανδρική μοναχική κοινότητα των Πατέρων «του Ενσαρκωμένου Λόγου».\nΚαλώ, λοιπόν, όλη την Εκκλησία την Κυριακή 7 Οκτωβρίου 2018 στις 6 το απόγευμα στον Καθεδρικό μας Ναό της Παναγίας του Ροδαρίου στην Ξινάρα Τήνου. Ελάτε να τιμήσουμε και να ευχαριστήσουμε την Παναγία. Να δοξάσουμε και να ευχαριστήσουμε το Θεό που εισάκουσε τις ικεσίες της και μας προσφέρει ένα δεύτερο δώρο μέσα σε ένα χρόνο.


Δημοσκόπηση: 5 στους 10 Έλληνες πιστεύουν ότι ο κορονοϊός κατασκευάστηκε! – Ανοπαία ατραπός\nΤις θεωρίες συνωμοσίας που κυκλοφορούν σχετικά με τον κορονοϊό φαίνεται πως ασπάζονται οι Έλληνες και 5 στους 10 πιστεύουν ότι κατασκευάστηκε σε εργαστήριο.Το συμπέρασμα αυτό προκύπτει από μια ενδιαφέρουσα δημοσκόπηση της Pulse που δημοσιεύει η εφημερίδα Καθημερινή σχετικά με τον κορονοϊό.\nΣτην ερώτηση αν ο κορονοϊός δημιουργήθηκε τυχαία στη φύση ή είναι ανθρώπινο δημιούργημα, το 30% απαντά ότι είναι ανθρώπινο δημιούργημα με κάποιο σκοπό (πχ πείραμα). Εξάλλου το 37% ότι υποστηρίζει ότι δημιουργήθηκε τυχαία στη φύση, το 23% ότι είναι ανθρώπινο δημιούργημα κατά λάθος (πχ ατύχημα σε εργαστήριο), ενώ δεν ξέρω/δεν απαντώ απάντησε το 11% των ερωτηθέντων.\nΤο 33% εκτιμά ότι ο κορονοϊός εξυπηρετεί την επιβολή μαζικού αναγκαστικού εμβολιασμού.Οπως προκύπτει από την έρευνα υπάρχει μεγάλη ανησυχία για τις οικονομικές συνέπειες της πανδημίας. Το 32% των πολιτών δηλώνει ότι ανησυχεί για την οικονομική του κατάσταση, το 23% για τον νέο κορονοϊό και την υγεία του, αλλά οι περισσότεροι, το 42% δήλωσαν ότι ανησυχούν και για τα δυο παραπάνω.\nΟι πολίτες δεν κρύβουν την αντίθεσή τους ακραία μέτρα για τον κορονοϊό και μόνο το 21% είναι θετικό σε lockdown σε περίπτωση δεύτερου κύματος στο φθινόπωρο.\n<< Προηγούμενο “Ο ΠΟΥ έκανε λάθος: Οι ασυμπτωματικοί μεταδίδουν τον κορονοϊό” – Σε δυο εβδομάδες ακόμα πιο άσχημα τα νούμερα”\nΕπόμενο >> Βόμβα Τσαβούσογλου: «ΗΠΑ και Τουρκία συμφωνήσαμε να συνεργαστούμε στη Λιβύη»


Βιαστείτε! Έχουν μείνει λιγότερες από 40 Bugatti Chiron! | NewsAuto.gr\nΗ Bugatti φτάνει στο τέλος της παραγωγής του μοντέλου που εξ αρχής είχε οριστεί να «μείνει» στις 500 μονάδες και τώρα, για το στόχο αυτό, έχουν μείνει λιγότερες από 40 Chiron.\nΟι τελευταίες 40 Chiron και Chiron Sport, μπαίνουν στη διαδικασία κατασκευής με τη Bugatti να εμφανίζεται ιδιαίτερα χαρούμενη για την εμπορική επιτυχία του μοντέλου.\nΗ Bugatti λέει ότι η επιτυχία της Chiron ήταν «άνευ προηγουμένου», με τις πρώτες 300 παραγγελίες να δίνονται μέσα στους πρώτους 18 μήνες μετά την ανακοίνωση της πρόθεσής της για την παραγωγή του μοντέλου. Η εταιρεία πρόσθεσε ότι η ζήτηση παρέμεινε υψηλή τα επόμενα χρόνια και οι Ηνωμένες Πολιτείες είναι η μεγαλύτερη αγορά της Chiron. Ο Διευθυντής Πωλήσεων και Λειτουργιών της Bugatti, Hendrik Malinowski, δήλωσε:\n«Με τις Chiron Pur Sport και Super Sport, προσφέρουμε στους πελάτες το απόσταγμα των ετών συνεχούς ανάπτυξης της πλατφόρμας Chiron. Αυτό το φάσμα των επιδόσεων, είτε πρόκειται για την οδήγηση σε πίστα, είτε για ταξίδι στον ανοιχτό δρόμο με απόλυτη πολυτέλεια, οδηγεί τη Chiron σε ένα εντελώς νέο επίπεδο. Τώρα με τόσες λίγες Chiron να απομένουν για να ολοκληρωθεί η κατασκευή, η καθαρότητα της συνταγής με τον κινητήρα W16 εκτιμάται με ιδιαίτερο στυλ».\nΕδώ που τα λέμε, η Chiron Super Sport είναι ένα από τα πιο εντυπωσιακά οχήματα όλων των εποχών, καθώς διαθέτει έναν κινητήρα 8,0 λίτρων W16 που αποδίδει 1.600 ίππους. Αυτό επιτρέπει στο αυτοκίνητο να επιταχύνει από στάση έως τα 200 χλμ. σε 5,5 δευτερόλεπτα, ενώ πάλι από στάση, έως τα 300 χλμ./ώρα, αρκούν μόλις 12,1 δευτερόλεπτα και η τελική του ταχύτητα είναι 440 χλμ./ώρα.


Εσύ σε ποια “σπουδή” ανήκεις; – ΙΑΤΡΙΚΟΣ ΣΥΛΛΟΓΟΣ ΑΡΚΑΔΙΑΣ\nΕσύ σε ποια “σπουδή” ανήκεις;\nΚι όμως η λέξη “σπουδή” έχει δύο σημασίες, οι οποίες μάλιστα είναι σχεδόν αντίθετες μεταξύ τους..\nΑπό τη μία “σπουδή” σημαίνει βιασύνη,\nαπό την άλλη “σπουδή” σημαίνει μελέτη σε βάθος..\nΑυτό λοιπόν που βιώνουμε τον τελευταίο καιρό είναι:\n-η υπερπληροφόρηση: κάνετε γκουγκλάρισμα μιας είδησης και θα δείτε άλλοτε αυτούσια, άλλοτε ολίγον παραλλαγμένη την είδηση ή την πληροφορία,\n-η υπερπροβολή και το καταναγκαστικό υπερεγώ: οι ψυχολόγοι λένε ότι το facebook και το twitter βοηθούν στην αυτοπεποίθηση των ατόμων. Εποφθαλμιά όμως ο ναρκισσισμός, αλλά και η καταναγκαστική υποχρέωση για τοποθέτηση μέσω ενός τουιταρίσματος ή ενός ποστ ή ενός “σχολίου” (συνήθως ανώνυμου) σε ιστοσελίδες-μπλογκς κλπ..\nΈτσι υπεραπλουστεύονται τα πράγματα. Απλά και κυνικά βρίσκουμε “ενόχους” και “ήρωες”. Βρίσκουμε “ηγέτες”. Αυτοί οι “ηγέτες” πολλές φορές αποδεικνύονται ηγέτες του “πληκτρολογίου”. Την πατάμε λοιπόν μέσω μάλλον της πρώτης σημασίας της σπουδής, δηλαδή της ..βιασύνης. Βιαζόμαστε να τοποθετηθούμε επί ζητημάτων, να συνταχθούμε. Ψάχνουμε ωραίες εκφράσεις, “βαριά” επίθετα, ζητούμε γκιλοτίνες, κρεμάσματα και άλλα συναφή..\nΜε τη σπουδή (της βιασύνης) μπορεί να δώσουμε μια λύση Χ σε ένα ζήτημα, με τη σπουδή (της μελέτης σε βάθος) να δούμε τελικά ότι η λύση Χ είναι λανθασμένη για Υ λόγους.\nΜε τη σπουδή (της βιασύνης) μπορεί να πούμε ΝΑΙ σε κάτι “νέο”, με τη σπουδή (της μελέτης σε βάθος) να καταλάβουμε ύστερα ότι αυτή η γενίκευση και η κατάφαση (πχ το ΝΑΙ στο “νέο”) αποτελεί επιδερμική ψηλάφηση και επιπόλαιη προσέγγιση.\nΜε λίγα λόγια, με τη μια “σπουδή” μπορεί να οδηγηθούμε σε λανθασμένες προσεγγίσεις, ενώ με την άλλη “σπουδή” μπορεί να χάνουμε χρόνο.\nΧρειάζεται η εύρεση της αναλογίας αυτών των “σπουδών”, όμως θα έλεγα ότι η δεύτερη “σπουδή”, αυτή της μελέτης σε βάθος είναι πιο ασφαλής. Είναι αυτό που οι επιφανείς επιστήμονες λένε: “μην κοιτάς απλές μελέτες σε επιστημονικά περιοδικά. Κοίτα και καμιά μετα-ανάλυση, κοίτα και καμιά ανασκόπηση..”.\nΔε χρειάζεται λοιπόν απλά “αγγίζοντας” το οποιοδήποτε πρόβλημα να νομίζουμε ότι το ξέρουμε ή ότι έχουμε την “αλήθεια” του. Χρειάζεται να το αναμοχλεύσουμε, να το μελετήσουμε και τότε που ξερεις μπορεί και κάτι απρόσμενο να έλθει στην επιφάνεια. Μπορεί να γίνει πράξη αυτό που λέει μια αγαπημένη μου (Τσαλίκογλου) σε τίτλο βιβλίου της ότι “Το Μέλλον Ανήκει στην Έκπληξη”, θα προσέθετα ότι το μέλλον ανήκει στην έκπληξη του ..εις βάθος !!


Μετανάστευση στη Σουηδία - Σελίδα 31\nJump to page: Εμφάνιση αποτελεσμάτων : 301 έως 310 από 1207\nΓεια σου Λινιαν ! Συμφωνω σε ολα οσα γραφεις ! Και λιγα λες ! Τι να πρωτογραψει κανεις για την σουηδια !\nΣυμφωνω και σε οσα γραφεις για τους σομαλους κλπ. Απλως ειμαστε διαφερετικοι τελειως απο ολους αυτους\nκαι απλα δεν μπορουμε ευκολα να συνυπαρξουμε ! Δεν λεω κατωτεροι η ανωτεροι απλως διαφορετικοι !\nΜηνύματα 1.602\tΑρχικό μήνυμα απο jo..\nΕμεις φυγαμε γιαιτι δεν αντεχαμε αλλο να ζουμε εκει ! Εσεις ομως που την υπερασπιζεστε τοσο σθεναρα δεν βλεπω να κανετε και τιποτα ! Μονο λογια και βλακειες. Μπουρδελο ειναι και αν δεν κανετε κατι θα εξαφανιστει απο τον χαρτη ! Η γιαγια μου ελεγε με τα λογια χτιζω ανωγια και κατωγια ! Και το οτι καθεστε και ανεχεστε μια χουφτα ανθρωπους να καταστρεφουν την ελλαδα αυτοματως γινεστε και εσεις συνυπευθυνοι !!!!!!!!\nΡε παιδια..χαλαρωστε λιγακι..οταν καποιος βριζει το 'Ελλαδισταν' ξερετε σε τι αναφερεται;Στην κυβερνηση,στην αδικια,στην απατεωνια,στην λαμογια,στην ταλαιπωρια,στην διαφθορα κ σε οοολα οσα τον ταλαιπωρουν χρονια!Δεν αναφερεται στην πατριδα του,στα μερη που μεγαλωσε ουτε στις ομορφιες του τοπου μας.Ποσο δυσκολο ειναι να το καταλαβετε αυτο κ χτυπατε τα στηθη σας απο αγανακτηση κ πατριωτισμο?Κατανταει χαζο εντελως.Ολοι αγαπανε τον τοπο που μεγαλωσαν!!Μα μιλαμε υπαρχει τοσο καιρο μια μονιμη διαμαχη γιαυτο το θεμα.Ενηλικες ειμαστε ολοι δεν μπορουμε να συνενοηθουμε πια;\nΔυστυχως μεχρι και σε ενα απλο φορουν βλεπεις οτι υπαρχει κακια !!!!! Τι ψαχνεις απο κει και περα !!!!\nΦυσικα και οι βρισιες αφορουν την γενικοτερη κατασταση !!! Μην νομιζεις κιεγω ππου μου αρεσει τοσο πολυ εδω η ζωη μου και μου εφυγε το αγχος δεν σου κρυβω οτι μερικες φορες αισθανομαι καπως. Σαν να βλεπω ονειρο ! Αλλαξε η ζωη μου απο την μια στιγμη στην αλλη ! Και εγω προσωπικα ειμαι πολυ θυμωμενη για τον κοσμο που πειναει και υποφερει ! Τα βλεπω καθημερινα στις ειδησεις . Προχθες ενας ανθρωπος πηγε εβαλε φωτια στον εαυτο του εξω απο μια τραπεζα. Ειμαι τοσο θυμωμενη που ετσι και ξεσηκωθειτε θα κατεβω κιεγω μαζι σας !!!!!!\nΑλλα οσο βλεπω οτι δεν μιλαει σχεδον κανενας θυμωνω πιο πολυ !!!!! Αστα ρε βασω μας καταστρεφανε τοσο χρονια την χωρα μας κιεμεις δεν πηραμε χαμπαρι ...Αλλα και οι ελληνες δεν ειναι ενταξει λαος. Ολοι τοσα χρονια στο βολεμα και στην αρπαχτη ηταν. Εγω δουλευα και αισθανομουν κοροιδο. Απο που να το πιασεις και που να το αφησεις .\nΡε παιδια..χαλαρωστε λιγακι..οταν καποιος βριζει το 'Ελλαδισταν' ξερετε σε τι αναφερεται;Στην κυβερνηση,στην αδικια,στην απατεωνια,στην λαμογια,στην ταλαιπωρια,στην διαφθορα κ σε οοολα οσα τον ταλαιπωρουν χρονια!Δεν αναφερεται στην πατριδα του.....\nΔεν ειναι ετσι,διαβασε πχ αυτα που εγραψε τωρα η ευανθια.\nΑν αγαπας την χωρα σου αηδιαζεις μ'αυτα που γραφονται εδω μεσα.\nΕγω ακομα δεν παταω γερα στα ποδια μου εξω,ειμαι καινουργιος μεταναστης και μπαινω μπας και βρω καμια πληροφορια.Αλλα προσπαθω να εχω οσο μπορω λιγοτερη συμμετοχη στο φορουμ.\nΚαι ειμαι σιγουρος οτι το ιδιο συμβαινει με αρκετους Ελληνες που ζουν εξω και μπαινουν και δεν γραφουν τιποτα.\nΜηνύματα 6\tpesta agori mou pesta......ego ta elega alla pios me akouei?\nΜηνύματα 30\tΑρχικό μήνυμα απο vaso31\nΠαντως εγω παιδια απο μια γρηγορη αναζητηση βρηκα δουλεια σε ναυτιλιακη εταιρια χωρις να ειναι απαραιτητα τα Σουηδικα για τη δουλεια, αλλωστε το business language ειναι τα Αγγλικα , τα Σουηδικα χρειαζονται αλλα δεν ειναι προαπαιτουμενα για να παρεις τη δουλεια, το συγκριτικο πλεονεκτημα εδω ειναι τα Ελληνικα, γιατι μιλας σε καθημερινη βαση με Ελληνες πλοιοκτητες,captains και ενα σωρο αλλους και τα κλεισιματα γινονται στα αγγλικα! Η Αθηνα στον τομεα αυτο θεωτερειται κεντρο οποτε....ακομα και για ναυτιλιακο δικαιο που ειδα ισχυει πανω κατω το ιδιο. Για corporate ομως ειναι απαραιτητα. Νορβηγια υσχιει το ιδιο για αυτο το sector οταν εχεις προυπηρεσια.\nΣυγχαρητηρια ! Το πιστευω ακραδαντα οτι η πραγματικη προσπαθεια παντα αμοιβεται !!!! Αντε καλως να ερθεις !!!!\nΌλοι εμείς που θέλουμε να μεταναστεύσουμε στη Σουηδία:\nΘα απαντησω στο 1. Φυσικα δεν υπαρχει γη της επαγγελιας ! Υπαρχουν ομως χωρες που σεβονται τους πολιτες τους και η ζωη ειναι αν οχι τελεια κανονικη και ανθρωπινη. Αυτο λοιπον μπορει να ειναι γη της επαγγελιας για καποιον η για πολλους. Πολλες χωρες της επαγγελιας υπαρχουν αν τις συγκρινεις με την ελλαδα.\nΣτο 3 θα σου απαντησω οτι οταν αναγκαζεσαι να αφησεις την οικογενεια σου για να δουλεψεις σε καποια αλλη χωρα για να μπορεσεις να στελνεις λεφτα και να τους συντηρεις , σημαινει οτι κατι δεν παει καλα με την χωρα σου ! Στην χωρα που δουλευεις και σου δινει ψωμι και τρως εσυ και η οικογενεια σου , την σεβεσαι και την αγαπας γιατι γινεται πιο πατριδα απο την πατριδα σου. Αν δεν μπορεις λοιπον καθολου αν ζοριζεσαι γιατι δεν σου αρεσει καθολου αντι να το βουλωνεις στην ξενη χωρα γυρνας στην πατριδα σου και αγωνιζεσαι με οποιο τροπο μπορεις ! Τι πατριδα ειναι αυτη που χωριζει οικογενειες η αναγκαζει οικογενειες να ξενιτευτουν , αναγκαζει ανθρωπους να αυτοκτονουν , να πεινανε , να υποφερουν . Τι να πω κατι δεν παει καλα !\nΣυμφωνώ εν΄ μέρει μαζί σου Ευανθία!!! Άλλωστε και εσύ το είπες: Όταν πρωτοπήγατε Σουηδία ο δρόμος δεν ήταν στρωμένος με ροδοπέταλα! Σε κανέναν μετανάστη και πουθενά δεν πρόκειται να ανοίξουν οι πόρτες διάπλατα είτε λέγεται Σουηδία είτε Ελλάδα! Και ναι η Σουηδία μπορεί να φαντάζει παράδεισος μπροστά στην Ελλάδα όπως και η Ελλάδα μπροστά σε άλλες χώρες!!! Πατρίδα σου μπορεί να λέγεται η χώρα που σου δίνει ψωμί να φας εσύ και η οικογένειά σου αλλά λέγεται και η χώρα που μεγάλωσες και αυτή στην οποία μένουν πίσω ο δικοί σου άνθρωποι. Και κάποιος που δεν την παλεύει στη Σουηδία δεν καταλαβαίνω γιατί πρέπει κατά τη γνώμη σου να γυρίσει Ελλάδα και να το παλέψει… Απλά το παλεύει εκεί!!! Και αυτό για κάποιους ‘’αγώνας’’ θεωρείται!!!! Δεν είναι πάντα τα πράγματα άσπρο-μαύρο. Ο καθένας βάζει κάτω τι θέλει πιο πολύ ή τι θα του κοστίσει λιγότερο συναισθηματικά, οικονομικά κτλ, τα ζυγίζει και αναλόγως πράττει!. Εσύ αν θυμάμαι καλά σπούδασες Ιταλία (διόρθωσε με αν κάνω λάθος) που σημαίνει ότι έφυγες από το σπίτι σου, πήγες σε μια ξένη χώρα και είχες μια εμπειρία. Φαντάσου λοιπόν κάποιον που δεν έχει φύγει ποτέ από το σπίτι του και αναγκάζεται μόνος του να ξενιτευτεί στα π.χ 30 για να μπορέσει να επιβιώσει (αξιοπρεπώς)!!! Αυτό δε λέγεται αγώνας?????


Ότι δεν κούμπωσε σε σένα απλά δεν ήταν το καλύτερό σου | eWoman.gr\nΝα θες να γράψεις και να μην μπορείς. Αυτά που σε έκαναν κάποτε να εμπνέεσαι να μη σου κάνουν καμία αίσθηση. Οι άνθρωποι που με ένα τους βλέμμα, σου ξυπνούσαν ένστικτα ζωώδη και αχαλίνωτα πάθη τώρα να μοιάζουν με κενά κουφάρια στα μάτια σου.\nΟι μουσικές που έφερναν σκέψεις, όνειρα για απλησίαστες ευτυχίες και ονειροπολήματα σου ακούγονται βαριές στα αυτιά σου. Τα ταξίδια που πίστεψες πως θα βρεθείς μαζί του φαντάζουν ανούσια.\nΚι εκεί καταλαβαίνεις τι ακριβώς σημαίνει ξενέρωμα. Εκεί καταλαβαίνεις πως το γρανάζι έσπασε και η μπαταρία τελείωσε. Καμία πρίζα και καμία φόρτιση δεν είναι πια ικανή να σε φέρει στην κατάσταση εκείνη.\nΚαι λες αυτό ήταν. Δε θα ξαναερωτευτώ ποτέ. Τελείωσαν όλα γιατί το μέσα μου ξεσκίστηκε.\nΚι όμως, εκείνος ο τυχαίος στη γωνία που σε κοίταξε, ο άκυρος στο ίντερνετ που σου μίλησε, σε κάνει να καταλάβεις πως τίποτα δεν είναι για πάντα. Σε κάνει να αντιληφθείς πως δεν είσαι αποτέλεσμα των βιωμάτων σου και μόνο. Σε κάνει να δεις πως ο εχθρός του καλού είναι το καλύτερο. Και ότι δεν κούμπωσε σε σένα απλά δεν ήταν το καλύτερό σου.\nΚαι σου φωνάζει ο άλλος, να μην τον συγκρίνεις. Σου λέει να ανοίξεις το φερμουάρ του είναι σου και να δοθείς ολοκληρωτικά. Χωρίς κολλήματα και στεγανά. Χωρίς φοβίες κι ανασφάλειες. Μόνο έτσι θα το ζήσεις. Μόνο έτσι θα τολμήσεις να ευτυχίσεις.\nΚι με όλα αυτά τρως μια σφαλιάρα στα μούτρα και απορείς με σένα. Απορείς με αυτά που επέτρεψες οι άλλοι να σου κάνουν. Απορείς με αυτά που νόμιζες ότι ένιωθες για τον προηγούμενο. Ποιος προηγούμενος ρε; Φαντάσματα όλοι. Εσύ από την αρχή το όλον ήθελες. Μα μπήκες σε ένα παιχνίδι γιατί το ήθελαν άλλοι. Ή απλά βόλευε κι σένα ποιος ξέρει.\nΤώρα η έμπνευσή μου άλλαξε. Δεν πηγάζει από κάποιον αλλά από μένα και μόνο.


Είστε εδώ: Home / Της «K» το ΚάΓΚΕΛΟ / Εφιάλτης στον δρόμο του ΟΑΣΘ. Το πλήρωσες το πρόστιμο Αριστείδη Καρεμφύλλη; Άλλη μια ζωντανή μαρτυρία από τον πολύπαθο «οργανισμό» μας.\n10 Μαρτίου 2016 299 Views\nΕφιάλτης στον δρόμο του ΟΑΣΘ... Το πλήρωσες το πρόστιμο Αριστείδη Καρεμφύλλη; Άλλη μια ζωντανή μαρτυρία από τον πολύπαθο «οργανισμό» μας...\nΠολλές φορές έχω σκεφτεί ότι οι συγκοινωνίες της Θεσσαλονίκης λειτουργούν κατ’ αυτόν τον τρόπο επειδή εμείς τις έχουμε υποβαθμίσει κατ’ αυτόν τον τρόπο. Δεν πληρώνουμε τα εισιτήριά μας, δεν σεβόμαστε τον χώρο, σπάμε τις χειρολαβές για να τις κάνουμε άποψη σε κάποια κομμάτια της εμφάνισής μας.\nΆλλες φορές πάλι σκέφτομαι όλα αυτά τα τραγελαφικά που μου έχουν συμβεί. Λεωφορεία που δεν έχουν συντηρηθεί για χρόνια και αφήνουν το επιβατικό κοινό στη μέση του πουθενά, γραμμές ασφυκτικά γεμάτες με αποτέλεσμα ουκ ολίγες φορές να ποδοπατούμαστε, οδήγηση με τρόπο τέτοιο που οι άνθρωποι είναι κορύνες του μπόουλινγκ που σε κάθε στροφή πετυχαίνουν ένα στράικ.\nΕλάχιστες είναι οι φορές που δεν έχω πληρώσει εισιτήριο κι αυτό γιατί δεν είχα κέρματα. Άπειρες είναι οι φορές που χαλάλισα διαδρομές στα εισιτήρια πολλαπλών χρήσεων. Δεν θυμάμαι καν πόσες φορές αγόρασα την κάρτα απεριορίστων λόγω των συνεχών μου μετακινήσεων.\nΜια τέτοια περιπέτεια με κάρτα αφορά κι αυτό το κείμενο. Στο εκδοτήριο της Παπαναστασίου με την ευγενικότατη υπάλληλο- από τις φωτεινές εξαιρέσεις του οργανισμού σε αυτή την πόλη. Την ενημερώνω ότι την προηγούμενη εβδομάδα, σε λεωφορείο της γραμμής 31 μου έκλεψαν το πορτοφόλι, συνεπώς δεν διαθέτω πάσο, μέχρι την επανέκδοσή του. Διαβάζει αναλυτικά την βεβαίωση σπουδών που κουβαλώ και καταλήγει πως ουσιαστικά, και με βάση την κοινή λογική, έχω το δικαίωμα για την έκδοση και χρήση των μειωμένων κομίστρων, αλλά πρέπει να συμφωνήσουν άνωθεν.\nΜε μεγάλη προθυμία πηγαίνω στα γραφεία, όπου όλοι οι υπάλληλοι παρίσταναν ότι δούλευαν. Βρίσκω την κυρία που μου υπέδειξαν, η οποία απαίτησε να κάνω ησυχία μέχρι να τελειώσει το τηλεφώνημά της – δεν ήταν επαγγελματικό και το έκανε από την γραμμή του οργανισμού. Μόλις της εξήγησα τι ακριβώς θέλω, τηλεφώνησε στο εκδοτήριο και έβρισε χωρίς άλλο την υπάλληλο που προσπαθούσε να της εξηγήσει ότι με έστειλε γιατί έχω κάθε νόμιμο δικαίωμα.\nΌταν ρώτησα, ποιο εισιτήριο πρέπει να κόψω δεν ήξερε να μου απαντήσει με σιγουριά. Συνεπώς, όπως κάθε φοιτητής, και με το δικαίωμα να χρησιμοποιώ την βεβαίωσή μου «για κάθε νόμιμη χρήση», όπως αναγράφει, προμηθεύτηκα τα μειωμένου κομίστρου.\nΚαι πάνω στο αστικό δέχθηκα έλεγχο. Έδειξα το εισιτήριό μου, την βεβαίωση σπουδών και την ταυτότητα για να βεβαιωθούν ότι είμαι εγώ. Δεν διάβασαν την βεβαίωση. Δέχθηκαν την φοιτητική μου ιδιότητα, αλλά μου έκοψαν πρόστιμο. Το ποσό αυτού 60 ευρώ.\nΌταν δικαίως παραπονέθηκα μου είπε να πάω στα γραφεία και να το σβήσω, γιατί έχω κάθε δικαίωμα. Γιατί τότε μου το κόβετε κύριε; Όταν με ρώτησε γιατί δεν είχα το πάσο, τον ενημέρωσα για την κλοπή κι αντέτεινε ότι δεν ήταν δικό του πρόβλημα. Έξω φρενών τότε, είπα ότι είναι δικό τους θέμα οι κλοπές μέσα στα λεωφορεία, γιατί στην ουσία δεν προσφέρουν την απαραίτητη ασφάλεια στους επιβάτες τους.\nΑυτά συνέβησαν την Τρίτη 8/3. Δυστυχώς η κατάσταση δεν είναι απλά τραγική. Χάνουμε το δάσος για να δούμε το δέντρο. Η γραφειοκρατία έχει αγγίξει κόκκινο κι η τυφλή προσκόλληση σε τύπους, επιβραδύνει κάθε μορφή εξέλιξης.\nΤο χθεσινό, ήταν ένα ξεκάθαρο δείγμα της ανάγκης που έχει ο ΟΑΣΘ να συλλέξει χρήματα, την ίδια στιγμή που οι προσφερόμενες υπηρεσίες του χειροτερεύουν. Δεν είναι, όμως, δυνατόν να καταπατούνται κατ’ αυτόν τον τρόπο τα δικαιώματα των επιβατών.\nΕιλικρινά λυπάμαι, κι είναι η πρώτη κι η τελευταία φορά που εκθέτω ένα τέτοιο γεγονός. Δεν θα αναφέρω ονόματα γιατί θα θίξω πολλούς ανίκανους υπαλλήλους. Θα πω μόνο ένα μπράβο στην κυρία στο εκδοτήριο. Τουλάχιστον, δεν κρύφτηκε πίσω από το δάχτυλό της και μου έδειξε ότι δεν είμαι τρελός.\nΝα χαιρόμαστε τις αστικές μας συγκοινωνίες…\n- ΕΥΓΕ κύριε οδηγέ του ΟΑΣΘ. Ζωντανή μαρτυρία για να λέμε και τα καλά… από την Π. Στασινοπούλου\n-ΟΑΣΘ: Οργανισμός Απαράδεκτων Συγκοινωνιών Θεσσαλονίκης


Τα 5 καλύτερα ξενοδοχεία κοντά σε: Siberia Hotel - TripAdvisor\nΤα καλύτερα ξενοδοχεία κοντά σε: Siberia Hotel, Αμπακάν\nDruzhby Narodov Ave., 9, Αμπακάν 655016, Ρωσία\nSiberia Hotel: Διαβάστε κριτικές\nΦίλτροΣε οποιαδήποτε απόσταση από: Siberia Hotel\n1,0 χλμ. από Siberia Hotel\n0,0 χλμ. από Siberia Hotel\n1,6 χλμ. από Siberia Hotel\n2,3 χλμ. από Siberia Hotel\n70,8 χλμ. από Siberia Hotel


ΧΑΙΡΕΤΙΖΕΙ Ο Γ. ΧΑΛΑΡΗΣ ΤΗΝ ΥΠΟΨΗΦΙΟΤΗΤΑ ΜΙΝΑΣ ΚΑΦΟΥΡΟΥ | Νέα από την Σαντορίνη με τον Δημήτρη Πράσσσο με τον Δημήτρη Πράσσο.\nΧΑΙΡΕΤΙΖΕΙ Ο Γ. ΧΑΛΑΡΗΣ ΤΗΝ ΥΠΟΨΗΦΙΟΤΗΤΑ ΜΙΝΑΣ ΚΑΦΟΥΡΟΥ\nΓράφει ο Δημήτρης Πράσσος. ©www.santonews.com. 24 Μάρτιος, 2014 ΕΠΙΚΑΙΡΟΤΗΤΑ, ΠΟΛΙΤΙΚΗ\n«Υποψηφιότητες με σημασία».\n«Χαιρετισμός της υποψηφιότητας της Γερασιμίνας Καφούρου.\nΣυμπολίτες και συμπολίτισσες μας, με την εμπειρία, την αυταπάρνηση και την ανιδιοτέλεια της κυρίας Μίνας Καφούρου, πρόσωπα που τα σέβεται η κοινωνία τόσο για το έργο τους,όσο και για την προσφορά τους στον ιδιαίτερα ευαίσθητο χώρο της Εκπαίδευσης,αποτελούν για εμάς στην “Σαντορίνη Ενωτική Πορεία”, τους στυλοβάτες του θεμελιώματος της νέας πορείας που προτείνουμε για τον Τόπο.\nΜε ιδιαίτερη εκτίμηση χαιρετίζουμε την απόφαση της να συμπορευτεί μαζί μας στην προγραμματική αναμόρφωση των νησιών μας και την ανατροπή της επιχρίσασας σημερινής αβλεψίας.\nΜε δεδομένη την προσήλωση στην υλοποίηση των αρχών της ενωτικής προοπτικής, της συμμετοχικής διοίκησης και της υπηρεσίας στον πολίτη, συνεχίζουμε να αντιλαμβανόμαστε τον δρόμο προς την 18η Μάιου 2014. Κοινός στόχος, κοινός δρόμος, δυνητικά εφικτός με την συμπαράσταση και την συμπόρευση ανθρώπων που πιστεύουν στην”αποσκότιση” των θεσμών από τις μέχρι σήμερα επιβουλές. Η σκληρή πραγματικότητα δεν αφήνει κανένα περιθώριο πλέον για υπεκφυγές και άτολμες, αναποτελεσματικές δράσεις. Δεν επιτρέπει δικαιολογίες και φραστικές αδεξιότητες που αποτολμούν να κερδίσουν τις εντυπώσεις. Η βασική διάφορα στην αντίληψη, επιμηκύνει την απόσταση μεταξύ θεσμών και πολιτών. Παρατείνει την αβεβαιότητα αδιαφορώντας για το τι θα συμβεί δημιουργώντας νέα προβλήματα.\nΟ εφησυχασμός δεν συνδέεται με την πρόοδο και την πρόοδο την γνωρίζουν πολύ καλύτερα στην πρακτική της εφαρμογή οι εκπαιδευτικοί. Πολίτες με την εμπειρία της Μίνας Καφούρου οφείλουν να δηλώσουν παρόν και να αναλάβουν δράσεις.\n“Προσωπικά ως επικεφαλής του συνδυασμού θέλω να ευχαριστήσω την κα Γερασιμίνα Καφούρου για την αποδοχή της πρότασης συμμετοχής της στο ενωτικό μας ψηφοδέλτιο, αλλά και για την ουσιαστική συμβολή της, στην κατάρτιση των θέσεων και προτάσεων για την ολοκλήρωση του προγράμματος”.\nΛέξεις κλειδιά: Μίνα Καφούρου, Σαντορίνη Ενωτική Πορεία, Χάλαρης\n6 σχολια σχετικα με το αρθρο → “ΧΑΙΡΕΤΙΖΕΙ Ο Γ. ΧΑΛΑΡΗΣ ΤΗΝ ΥΠΟΨΗΦΙΟΤΗΤΑ ΜΙΝΑΣ ΚΑΦΟΥΡΟΥ”\nμπελαμι 25 Μάρτιος, 2014 at 8:35 μμ\nνεα προσωπα..νεες ιδεες…\nνεο αιμα…εμπρος λοιπον..κριμα νομιζα οτι κατι αλλαζε…\nΕύνους Νοών 26 Μάρτιος, 2014 at 7:25 μμ\nΗ εκτίμηση σε ένα πρόσωπο που με την πορεία του αποδεικνύει τον κανόνα της ανιδιοτέλειας πρέπει να τονίζεται και να ανταμείβεται. Η ηθική ανταμοιβή είναι αρκετή για άτομα σαν την κα Μίνα, την καθηγήτρια την εκπαιδευτικό την οικογενειάρχη.\nΗ κάθοδος της στις εκλογές, η έκθεση της στην ψήφο του λαού, αποτελεί την σημαντικότερη απόφαση για έναν άνθρωπο που έχει εισπράξει την εκτίμηση της κοινωνίας μέσα από την διδασκαλική της ενασχόληση. Είναι μια απόφαση που πρέπει να μας προβληματίσει όλους, ειδικότερα όλους τους νέους που την γνωρίζουν και διδάχθηκαν από αυτήν.\nΌλοι μας πρέπει να αναλογιστούμε τους λόγους ή την ώθηση ή καλύτερα την επιβεβλημένη παρουσία της στα κοινά, όταν γνωρίζουμε σε ποιο σημείο βρίσκεται αυτή τη στιγμή η χώρα και οι τοπικές κοινωνίες. Με την έλλειψη της εκπαίδευσης, την φτώχια του κράτους να την παρέχει ή την εσκεμμένη εγκατάλειψη της, η παρουσία εκπαιδευτικών στα ψηφοδέλτια της Τ.Α. είναι η Άνοιξη για τις μικρές κοινωνίες, είναι η ανασυγκρότηση, η αναδόμηση μέσα από τα συντρίμμια της σημερινής καταστρεπτικής μανίας της κρίσης.\nμπελαμι 27 Μάρτιος, 2014 at 11:57 πμ\nκαλα κρασια…ευτυχως γνωριζομαστε κυρια μου…\nελπιζω το επομενο αρθρο σας ειναι με την εικονα τις βρεφοκρατουσας δυπλα σας..\nΕύνους Νοών 28 Μάρτιος, 2014 at 11:07 πμ\nΑν είστε εμπαθείς μπορείτε να βγάλετε τα εσώψυχα σας όπως θέλετε. Δικαίωμα του καθενός είναι να έχει την προσωπική του ιστορία και να την διατυμπανίζει όπου και όπως ευ-αρέσκεται. Και τα κρασιά είναι καλά και η βρεφοκρατούσα αρκεί να μην δίνουμε βαρύτητα μόνο στα κρασιά. Η ελληνική γλώσσα είναι πλούσια και μιλά με επιχειρήματα. Τα πυροτεχνήματα είναι μόνο για τις εκδηλώσεις. Κρατήστε την σημείωση και εκτονωθείτε περισσότερο επιχειρηματολογώντας, είναι χρήσιμο και δημιουργικό.\nμπελαμι 28 Μάρτιος, 2014 at 8:27 μμ\nσας ευχαριστω . σας ευχομαι καλο βραδυ και υγεια\nμου δωσατε ενα[ μαθημα] σημερα…\nΕύνους Νοών 29 Μάρτιος, 2014 at 10:09 πμ\nΌλοι είμαστε χρήσιμοι και η γνώμη μας πρέπει να ακούγεται. Φυσικά κι αυτοί που την ακούν, εννοείτε ότι έχουν ανοιχτά αφτιά. Αν επρόκειτο για μάθημα, έχει την δυνατότητα ο μαθητής να ερευνήσει, να γίνει κοινωνός όλων των απόψεων και να αποφασίσει για την ορθότητα ή την απόρριψη. Αν επρόκειτο για προσωπική εκτίμηση τότε είναι χρήσιμη η εμπράγματη τεκμηρίωση, για να ακολουθήσει ο απαραίτητος διάλογος επί όλων των απόψεων. Θεωρητικά, είμαστε σε μια τέτοια διάσταση και λόγω γραπτού δημόσιου λόγου, ίσως δεν θέλουμε να καταθέσουμε γεγονότα. Γίνεται όμως σαφές ότι μόνο με γεγονότα μπορούμε να έχουμε διάλογο και αποτέλεσμα. Με υπονοούμενα είναι αδύνατον ακόμα και αν τα γνωρίζουν καλά και οι δυο πλευρές. Έτσι λοιπόν ας δεχτούμε ότι επρόκειτο για μάθημα με καλούς μαθητές και καλούς δασκάλους. Καλή σας συνέχεια.


Ηλεία: Οι ληστές χάρηκαν αλλά για λίγο... | Έγκλημα - Ειδήσεις NewsIt.gr\nΗλεία: Οι ληστές χάρηκαν αλλά για λίγο...\nΤελευταία ενημέρωση: 14.10.2012 | 11:10\nΠρώτη δημοσίευση: 14.10.2012 | 11:06 Ληστεία σημειώθηκε τα ξημερώματα της Κυριακής στους Γαργαλιάνους ωστόσο οι τρεις από τους τέσσερις ληστές με τα περισσότερα από τα κλοπιμαία εντοπίστηκαν και συνελήφθησαν στον Πύργο τρεις ώρες αργότερα.\nΌπως γράφει το ilialive.gr λίγο μετά τις δύο τα ξημερώματα, τέσσερις άντρες από την Αλβανία, είχαν στήσει ενέδρα έξω από το σπίτι 69χρονου επιχειρηματία. Όταν αυτός έφτασε για να μπει στο σπίτι του, με μαχαίρια οι ληστές του επιτέθηκαν. Τον ακινητοποίησαν και άρχισαν να ψάχνουν στο σπίτι του για κάθε τι πολύτιμο και εύκολο στο να πουληθεί.\nΌταν βρήκαν το ποσό των 2500 ευρώ τον κλείδωσαν στην τουαλέτα και έφυγαν παίρνοντας μαζί δύο συσκευές κινητών τηλεφώνων και μια μικρή τηλεόραση. Παράλληλα πήραν και το κλειδί του αυτοκινήτου του, ενός πολυτελούς Saab, στο οποίο όμως υπήρχαν τρία λάπτοπ και κάποιες συσκευές κινητών τηλεφώνων ακόμα και διέφυγαν με αυτό.\nΟ 69χρονος στο μεταξύ κατάφερε να λυθεί και ειδοποιήσει τις Αρχές. Οι πληροφορίες που συνέλεξαν ανέφεραν πως οι δράστες πιθανότατα είχαν κατεύθυνση προς τον Πύργο. Έτσι στην Υποδιεύθυνση Ασφάλειας Πύργου σήμανε συναγερμός και με το διαθέσιμο προσωπικό ξεκίνησαν οι έρευνες. Περίπου στις πέντε τα ξημερώματα οι τρείς από τους ληστές εντοπίστηκαν στην περιοχή του ΚΤΕΛ κουβαλώντας ταξιδιωτικούς σάκους. Κίνησαν υποψίες και προσήχθησαν σε μια συνεργασία του προσωπικού της Υποδιεύθυνσης Ασφάλειας Πύργου και της Τροχαίας Πύργου.\nΌπως προέκυψε στην συνέχεια, αυτοί ήταν οι δράστες τη ληστείας, οι οποίοι έχοντας αφήσει τον τέταρτο συνεργό τους πίσω στους Γαργαλιάνους, είχαν έρθει στον Πύργο με σκοπό να πάρουν το λεωφορείο και να διαφύγουν στην Αλβανία.\nΛίγη ώρα αργότερα οι αστυνομικοί της Ασφάλειας εντόπισαν και το κλεμμένο Saab που οι δράστες είχαν εγκαταλείψει μέσα στον Πύργο. Οι ληστές ηλικίας 21, 23 και 32 ετών κρατούνται και θα οδηγηθούν στις Εισαγγελικές Αρχές. Ο 69χρονος θύμα των ληστών ειδοποιήθηκε και έφτασε στον Πύργο, όπου αναγνώρισε ως δικά του πολλά από τα αντικείμενα που μετέφεραν οι δράστες, ενώ στην κατοχή τους βρέθηκε και το ποσό των 1300 ευρώ, που πιθανότατα αποτελεί μέρος των χρημάτων που είχαν κλέψει. Ο τέταρτος δράστης αναζητείται ενώ οι Αρχές ερευνούν την πιθανή συμμετοχή τους σε άλλες αξιόποινες πράξεις και μέσα στη νύχτα του Σαββάτου, αλλά και στο παρελθόν.\nΔιαβάστε επίσης: Ηράκλειο: Ανήλικοι σκότωσαν γάτα με αεροβόλο!


ΓΝΩΡΙΣΤΕ ΤΟ ΑΥΤΟΚΙΝΗΤΟ ΣΑΣ 6: ΜΠΟΥΖΙ !\nΣτα ελληνικά αναφέρεται ως αναφλεκτήρας, είναι ωστόσο γνωστό στους περισσότερους ως μπουζί και η δουλειά του είναι να παράγει τον σπινθήρα που είναι απαραίτητος για την καύση του μείγματος καυσίμου – αέρα.\nΌπως εύκολα μπορεί κανείς να καταλάβει από το παραπάνω το μπουζί επιτελεί μια πολύ σημαντική λειτουργία. Η φθορά που υφίσταται από αυτή, μαζί με το γεγονός της επικάθισης υπολειμμάτων καύσης, κάνουν την αναγκαιότητα αντικατάστασης του αρκετά συχνή.\nΗ παραπάνω συχνότητα αλλαγής εξαρτάται από το είδος του αναφλεκτήρα και εξαρτάται από τα χιλιόμετρα που διανύει το αμάξι.\nΈτσι η εκτιμώμενη απόσταση σε χιλιόμετρα για τα τυπικά μπουζί νικελίου είναι μεταξύ 30.000 και 45.000 χλμ. Η αντίστοιχη τιμή για τα μπουζί πλατίνας περίπου 70.000 χλμ. και για τα μπουζί διπλής πλατίνας περισσότερα από 80.000 χιλιόμετρα.\nΤέλος η εκτιμώμενη απόσταση σε χιλιόμετρα των μπουζί ιριδίου - ανάλογα με το πάχος του κεντρικού ηλεκτροδίου και την κατασκευή του ηλεκτροδίου γείωσης - κυμαίνεται από 60.000 χλμ. έως 120.000 χλμ. Η αντικατάσταση θα πρέπει φυσικά να είναι άμεση ανεξάρτητα από τα χιλιόμετρα σε περίπτωση ορατής φθοράς κάποιου αναφλεκτήρα.\nΤι πρέπει να γνωρίζω προκειμένου να επιλέξω σωστά\nΕπειδή τα μπουζί έχουν σχεδιαστεί για συγκεκριμένους κινητήρας, πρέπει να χρησιμοποιείτε πάντα το σωστό μπουζί. Τα μπουζί με εσφαλμένη θερμική διαβάθμιση, διάκενο ηλεκτροδίου ή μήκος, ενδέχεται να οδηγήσουν σε μειωμένη απόδοση κινητήρα ή ακόμα και ζημία στον κινητήρα και/η τον καταλυτικό μετατροπέα.\nΣυνεπώς τα κριτήρια με τα οποία θα πρέπει να γίνεται η επιλογή του κατάλληλου αναφλεκτήρα είναι τα παραπάνω χαρακτηριστικά ως προς την καταλληλόλητα σε σχέση με τον κινητήρα που έχουμε, μαζί με το υλικό κατασκευής του κεντρικού ηλεκτροδίου.\nΠιο συγκεκριμένα τα σχεδιαστικά χαρακτηριστικά και ο τύπος του μπουζί θα πρέπει να εξυπηρετεί συγκεκριμένες απαιτήσεις τις οποίες μπορείς να δεις παρακάτω:\nΚαλή μονωτική ικανότητα, ακόμα και σε θερμοκρασίες 1.000 °C, αποφυγή ηλεκτρικού τόξου και αφύσικης ηλεκτρικής εκκένωσης\nΑντίσταση σε θερμικό σοκ (θερμά καυσαέρια – κρύο μείγμα εισαγωγής) Καλή θερμική αγωγιμότητα στο άκρο του μονωτή και στα ηλεκτρόδια\nΕρμητική στεγανοποίηση πιέσεων και αερίων του θαλάμου καύσης, αντίσταση σε περιοδικές μεταβολές πιέσεων έως και περ. 100 bar\nΑντίσταση στη διάβρωση, τα αέρια και τα κατάλοιπα καύσης n Αποφυγή συσσωρευμένων εναποθέσεων στο μονωτή.


Ολοκληρώθηκε το 13ο παγκρήτιο μαθητικό πρωτάθλημα σκακιού... - Flashnews.gr\nΟλοκληρώθηκε το 13ο παγκρήτιο μαθητικό πρωτάθλημα σκακιού (φωτο)\nΤο Σαββατοκύριακο 25-26 Μαρτίου διεξήχθη στο Ρέθυμνο το 13ο Παγκρήτιο Μαθητικό Πρωτάθλημα Σκακιού. Στους αγώνες συμμετείχαν 275 μαθητές απ’ όλη την Κρήτη οι οποίοι είχαν προκριθεί από τις προκριματικές φάσεις που διεξήχθησαν στην Ανατ. και Δυτ. Κρήτη. Διοργανωτές των αγώνων ήταν ο Σκακιστικός όμιλος Ρεθύμνου με την Περιφερειακή Ενότητα Ρεθύμνης και Δήμο Ρεθύμνου οι οποίοι εξασφάλισαν άριστες συνθήκες για τους παίκτες και συνοδούς διεξάγοντας μία από τις αρτιότερες διοργανώσεις που έχουν γίνει.\nΤο επίπεδο των αγώνων ήταν για άλλη μια χρονιά πολύ υψηλό και αυτό φαίνεται και από τους πρωταθλητές Ελλάδος που παρά το ότι έχουν δικαίωμα να αγωνιστούν στην τελική φάση προτίμησαν να συμμετάσχουν στους αγώνες ανεβάζοντας ακόμη περισσότερο την ανταγωνιστικότητα των ομίλων.\nΟι μαθητές χωρίστηκαν σε 11 κατηγορίες ανά τάξη και πέρα από την διεκδίκηση των επάθλων διεκδίκησαν και την πρόκρισή τους στα Πανελλήνια Πρωταθλήματα που θα διεξαχθούν στις 23-25 Απριλίου στην Χαλκιδική. Τους νικητές τίμησαν με την παρουσία τους στις απονομές η Αντιπεριφερειάρχης Ρεθύμνου κ. Λιονή Μαίρη, ο Δήμαρχος Ρεθύμνου κ. Μαρινάκης Γιώργος, ο Διευθυντής της Δευτεροβάθμιας εκπαίδευσης κ. Ταξάκης Ανδρέας, η Αντιπεριφερειάρχης Ενέργειας Κρήτης κ. Μανασάκη Βιργινία, ο Αντιδήμαρχος Παιδείας Ρεθύμνου κ. Γεωργαλής Γιώργος, η Αντιδήμαρχος πολιτισμού κ. Μπιρλιράκη Πέπη και η πρόεδρος του Λιμενικού ταμείου κ. Κουτσαλεδάκη Ειρήνη.\nΑγωνιστικά τώρα μεγάλος συναγωνισμός υπήρχε και στους 11 ομίλους για την τελική επικράτηση των νικητών. Δείγμα του ανταγωνισμού ήταν ότι σε πάρα πολλές κατηγορίες υπήρχαν ισοβαθμίες στις τελικές βαθμολογίες και χρειάστηκαν τα κριτήρια ισοβαθμίας για να ξεχωρίσουν οι τελικοί νικητές! Στις συνολικές βαθμολογίες οι μαθητές των Χανίων πάντως απέδειξαν για άλλη μια φορά το ψηλό τους επίπεδο κατακτώντας τις 19 πρώτες θέσεις από τις 22 που ήταν συνολικά! Δύο πρώτες θέσεις κατέκτησαν μαθητές του Ηρακλείου και μία του Ρεθύμνου.\nΑναλυτικά τώρα οι βαθμολογίες των ομίλων ξεκινώντας από την μικρότερη ηλικία των Νηπίων έχουν ως εξής: Νήπια την 1η θέση κατέκτησε ο Φαρσάρης Χαράλαμπος από το 64ο Ηρακλείου, 2ος ο Λουκάκης Νίκος από τους Αγ. Σαράντα και 3ος ο Σπυριδάκης Γιώργος από το 22ο Χανίων ο οποίος μάλιστα είναι προνήπιο! Στα κορίτσια την 1η θέση κατέκτησε η Ψαριανού Έλενα (προνήπιο) από το Βαμβακόπουλο, 2η η Πλατσάκη Ευγενία από το 29ο Χανίων και 3η η Αϊβαλιώτη Μυρτώ από το 39ο Χανίων. Προκρίθηκαν επίσης για το Πανελλήνιο ο Βουλγαράκης Μανούσος από τον Σκινέ-Φουρνέ και ο Σαράφης Ραφαήλ από το 5ο Χανίων.\nΣτην Α’ δημοτικού την 1η θέση κατέκτησε ο Λεβάκης Κυριάκος από το 8ο Χανίων, 2ος ο Μαυρίδης Μάνος από το 8ο Χανίων και 3ος ο Ψυκάκος Ιωάννης από το 2ο Αλικαρνασσού. Στα κορίτσια την 1η θέση κατέκτησε η Κλεοβούλου Σοφία, 2η η Κοζύρη Κατερίνα από το 4ο Αγ. Νικολάου και 3η η Χασουράκη Χρυσή από το Βαμβακόπουλο. Προκρίθηκαν για το Πανελλήνιο ο Γυαλίτης Αρίσταρχος από το Κρίτσα Αγ. Νικολάου και ο Μανιός Ιωάννης από το 53ο Ηρακλείου.\nΣτην Β΄ δημοτικού την 1η θέση κατέκτησε ο Αντωνιουδάκης Γιώργος από το 10ο Χανίων, 2ος ο Βιολάκης Αναστάσης από το 8ο Χανίων και 3ος ο Χαμογιωργάκης Αριστείδης από τα Τσικαλαριά. Στα κορίτσια την 1η θέση κατέκτησε η Μανιατάκη Μαριαλένα από το Αγροκήπιο, 2η η Καλογεράκη Σοφία από το 3ο Χανίων και 3η η Τσαπάκη Ασημένια από το 5ο Χανίων. Προκρίθηκαν επίσης για το Πανελλήνιο ο Σαμπάνης Αθανάσιος από το 8ο Χανίων και ο Σακλαμπανάκης Δημήτριος από το 49ο Ηρακλείου.\nΣτην Γ΄ δημοτικού την πρώτη θέση κατέκτησε ο Τζεμανάκης Γρηγόρης από το 8ο Χανίων, 2ος ο Καζάκος Νίκος από το 2ο Βουτών και 3ος ο Γεωργιακάκης Νίκος από την Παλαιόχωρα.\nΣτα κορίτσια την 1η θέση κατέκτησε η Καραβιτάκη Αντωνία από το 5ο Χανίων, 2η η Γουμενάκη Εύα από το 5ο Ρεθύμνου και 3η η Καρούζου Ανδρονίκη από το 15ο Ηρακλείου. Προκρίθηκαν για το Πανελλήνιο και ο Αλειφέρης Ιωάννης από το Νεροκούρου και ο Αλεξανδράκης Αθανάσιος από το 2ο Βουτών.\nΣτην Δ΄ δημοτικού την 1η θέση κατέκτησε ο Καλογερής Γιάννης από την Αγ. Μαρίνα 2ος ο Αγγελάκης Αλέξιος από τον Πλατανιά και 3ος ο Βυζιράκης Αντώνης από το 14ο Χανίων. Στα κορίτσια την 1η θέση κατέκτησε η Καντεράκη Μυρτώ από το 1ο Χανίων, 2η η Παπαδοκωνσταντάκη Κατερίνα από το 11ο Χανίων και 3η η Καλιοντζάκη Εριέττα από το 5ο Χανίων, προκρίθηκαν επίσης για το Πανελλήνιο ο Καβούνης Γιώργος από το 5ο Ρεθύμνου και ο Φαραζάκης Γιάννης από το 31ο Ηρακλείου.\nΣτην Ε’ δημοτικού την 1η θέση κατέκτησε η Καραβιτάκη Ευαγγελία από το 5ο Χανίων, 2η η Φοινικιανάκη Στυλιανή από το 14ο Ηρακλείου και 3η η Αλειφέρη Κατερίνα από το Νεροκούρου. Στα αγόρια την 1η θέση κατέκτησε ο Τζαγκαράκης Παναγιώτης από το 5ο Χανίων, 2ος ο Φυντριλάκης Κυριάκος από το 5ο Χανίων και 3ος ο Βυζιράκης Σταύρος από το 14ο Χανίων. Προκρίθηκαν επίσης ο Γαλανάκης Νίκος από το 1ο Χανίων και ο Γεωργακάκης Μιχαήλ από το 54ο Ηρακλείου.\nΣτην ΣΤ’ δημοτικού την 1η θέση κατέκτησε ο Πατρελάκης Ευάγγελος από το 1ο Κουνουπιδιανών, 2ος ο Παπαδημητράκης Γιώργος από το 1ο Χανίων και 3ος ο Ξηρουχάκης Πέτρος από το 10ο Χανίων. Στα κορίτσια την 1η θέση κατέκτησε η Χατζηπαναγιώτου Ασημένια από το 13ο Χανίων, 2η η Τσαγκαράκη Ζωή από το 1ο Νέας Κυδωνίας και 3η η Ματθαιάκη Νεφέλη από το 5ο Ηρακλείου. Πρόκριση για τα Πανελλήνια πήραν και ο Κουβίδης Ιωάννης από το 30ο Ηρακλείου και ο Κουτσουράκης Ιωάννης από το 9ο Ηρακλείου.\nΣτην Α’ Γυμνασίου την 1η θέση κατέκτησε ο Μαρινάκης Χρήστος από το 2ο Χανίων, 2ος ο Πελαντάκης Μιχάλης από το Πειραματικό Ρεθύμνου, και 3ος ο Λιανέρης Ανδρέας από το 3ο Ηρακλείου. Στα κορίτσια την 1η θέση κατέκτησε η Κουκουράκη Χρυσή από το 1ο Ρεθύμνου, 2η η Δαγκωνάκη Ασπασία από το 2ο Ηρακλείου και 3η η Πετράκη Φραντζέσκα από το 6ο Χανίων.\nΣτην Β’ γυμνασίου την 1η θέση κατέκτησε ο Αλυγιζάκης Αποστόλης από το 4ο Χανίων, 2ος ο Σερπετσιδάκης Νίκος από το 2ο Ηρακλείου και 3ος ο Γεωργακόπουλος Νίκος από το Γυμν. Νέας Κυδωνίας. Στα κορίτσια την 1η θέση κατέκτησε η Αγγελάκη Φιλίππα από τον Γυμν. Πλατανιά, 2η η Φανδρίδη Ανδρονίκη από το 4ο Χανίων.\nΣτην Γ΄ Γυμνασίου την 1η θέση κατέκτησε ο Πετράκης Στέλιος από το 2ο Χανίων, 2ος ο Σαριδάκης Νίκος από το 1ο Ηρακλείου και 3ος ο Μυλωνάς Λευτέρης από το Πειραματικό Ρεθύμνου. Στα κορίτσια την 1η θέση κατέκτησε η Δασκαλάκη Σοφία από το 2ο Χανίων, 2η η Πετράκη Αργυρώ από το 6ο Χανίων και 3η η Βοζινάκη Ανθή από το 6ο Χανίων.\nΣτα Λύκεια την 1η θέση κατέκτησε ο Παπαδόπουλος Αργύρης από το 2ο Χανίων, 2ος ο Καδιάνης Γιώργος από το 2ο Ηρακλείου και 3ος ο Φυντριλάκης Σταύρος από το 1ο Χανίων. Στα κορίτσια την 1η θέση κατέκτησε η Γραμματικάκη Αγγελική από το 2ο Ηρακλείου, 2η η Πετράκη Ευαγγελία από το 4ο Χανίων και 3η η Φιλοξένη Δανάη από το 2ο Χανίων.\nΤρίτη, 29 Μαρτίου 2016, 12:27


Gimme 10: Οι επιλογές των INK - Mix Grill: Μουσική, Συναυλίες, Θέατρο, Cinema (greek) 18587\nΠαρασκευή, 26 Απριλίου 2013 15:00\nΟ ερμηνευτής των INK, Χρήστος Τσάνταλης, επιλέγει 10 αγαπημένα του τραγούδια.\nΟι INK σχηματίστηκαν το 1999 στην Αλεξανδούπολη και αποτελούνται από τους Χρήστο Τσάνταλη (φωνή), Κώστα Αποστολόπουλο (κιθάρες), Σταύρο Τσάνταλη (τύμπανα) και Dra (μπάσο). Πρόκειται για ένα alternative γκρουπ που έχει δώσει πολλές συναυλίες, μεταξύ αυτών και εμφανίσεις σε φεστιβάλ δίπλα σε ονόματα όπως The Twilight Singers, Nightstalker, Faith No More και Fun Lovin' Criminals. Έχουν κυκλοφορήσει μέχρι στιγμής ένα άλμπουμ με τίτλο Diary. Περισσότερα για τους INK και τη μουσική τους μπορείτε να βρείτε εδώ: http://www.facebook.com/INKbandgr.\nΜε χαρά φιλοξενούμε σήμερα τον φρόντμαν του γκρουπ, Χρήστο Τσάνταλη, ο οποίος παρουσιάζει παρακάτω δέκα αγαπημένα του τραγούδια, κάνοντας ουσιαστικά μια αναφορά στις μεγάλες επιρροές των INK.\nO Layne Staley και οι Alice in Chains αποτελούν τον κύριο λόγο της ενασχόλησής μου με τη μουσική και το τραγούδι. Αν κάποτε με ρωτούσε κάποιος τι σημαίνει για εσένα Seattle, σίγουρα θα του έβαζα το video, ίσως το πιο αειθαλές της σκηνής και σίγουρα ένα από τα καλύτερα ρεφρέν στην ιστορία του rock.\nΔε νομίζω πως χρειάζονται ιδιαίτερες εξηγήσεις, ένα απίστευτο ντεμπούτο και ένας εξαιρετικός ερμηνευτής. Πολλές φορές σκέφτομαι το μέγεθος του ταλέντου τους με δέος, τόσες μεγάλες δουλειές σε τόσα λίγα χρόνια. O Morrison ιδρύει την έννοια του frontman.\n3. These Living Arms - The Tea Party\n(Jeff Martin-Stuart Chatwood-Jeff Burrows)\nΕίχα την τύχη να παίξω αρκετές φορές με ένα από τα παιδικά μου είδωλα. Ο Jeff Martin και οι Tea Party σε μια bigger than life μπαλάντα.\n4. Mayonaise - The Smashing Pumpkins\nΕπειδή θα μου θυμίζει πάντα τα απογεύματα της εφηβείας.\n5. Real Grrrl - The Cult\n(Ian Astbury-Billy Duffy)\nO Ian Astbury και οι Cult είναι από τις μεγαλύτερες επιρροές μου. Το συγκεκριμένο τραγούδι βρίσκεται στον καλύτερο και πιο παρεξηγημένο δίσκο τους, τον ομώνυμο. Θα μπορούσα να διαλέξω οποιοδήποτε αλλά αυτό έχει κάτι πολύ ιδιαίτερο... "And I' m lost in your shadow..."\n6. Asphalt World - Suede\n(Brett Anderson-Bernard Butler)\nEπειδή πολύ απλά είναι έπος. Οι Suede στο απόγειό τους.\n7. Η. - Τοοl\n(Maynard James Keenan-Adam Jones-Justin Chancellor-Danny Carey)\nTo Aenima μάς τίναξε τα μυαλά στον αέρα, ταξίδι απόλυτο. Οι Tool προσδιορίζουν την έννοια του σύγχρονου metal.\n8. All Friends And Kingdom Come - Monster Magnet\nDopes To Infinity, o Dave Wyndorf σε ένα ψυχεδελικό παραλήρημα, μια σουρεαλιστική σύνθεση χαμένη στο άπειρο της μουσικής ιδιοφυίας του.\n(Stone Gossard-Eddie Vedder)\nO Vedder στην απόλυτη ερμηνεία και οι Pearl Jam στον καλύτερο δίσκο της καριέρας τους.\n10. The Real Thing - Faith No More\n(Billy Gould-Roddy Bottum-Mike Patton)\nH πρώτη αγάπη και παντοτινή, ο δίσκος που με έβαλε στη μουσική. Το τραγούδι απλά ανυπέρβλητο.\nΟι INK στο Closer


Σμαραγδάκι...: ΣΠΙΘΕΣ... ΧΑΡΑΣ..!!!\nΟ κόσμος της Ράνιας 30 Νοεμβρίου 2015 - 3:43 π.μ.\nΤι υπέροχα πράγματα έφτιαξες γλυκιά μας Ρούλα !!!!!!\nΜπράβο φιλενάδα, να είσαι καλά για την σπουδαία αυτή προσφορά σου !!!!!!!\nΚαλή εβδομάδα και πολλά φιλιά !!!!!\nΣμαραγδάκι- Ρούλα 1 Δεκεμβρίου 2015 - 10:39 μ.μ.\nΡάνια μου δεν έκανα τίποτα μπροστά σε τόσα που έχουν αναγκη οσοι δεν βρισκονται στην προνομιακή για πολλους άλλους θεση μου... μακαρι να μπορουμε περισσοτερα αυτό το λιγο είναι απλα σταγονα στον ωκεανό . ισως όμως πολλες σταγονες μαζι να κανουν μια μεγαλη θάλασσα... να είσαι καλα φιλη μου και να έχεις ενα ομορφο γιορτινο μήνα... φιλακιααααα!! :) :)\nkerina poiimata 30 Νοεμβρίου 2015 - 6:52 π.μ.\nμμμ....να στο συχγωρέσουμε; αντε αν είναι ...μόνο για λίγες μερες , καλά!\nΠήρα πολλές σπίθες χαράς, σου εύχομαι μια υπέροχη μέρα, και θα επανέλθω!φιλακια πολλά πολλά!\nΗ Εβδομάδα, αρχίζει και τελειώνιε όμορφα, ε τι λες;\nΣμαραγδάκι- Ρούλα 1 Δεκεμβρίου 2015 - 10:47 μ.μ.\nΝαι καρντάση να με συγχωρέσετε...μα να μην μπορω να κρύψω τίποτα; ευτυχως που δεν λετε εσεις ... εγώ να εδώ στην ακρη των χειλιων το έχω να το πω... αλλα ειμαμε σσσσσσσσσ!!! θα τα πουμε μαζεμενα .. μεθαυριο.. .μα κάνεις κάτι ομορφες σκεψεις .. αγαπη μου αυτό με την εβδομαδα ....πολύ μου άρεσε....!!! να έχεις αδερφι μου ενα ομορφο και γιορτινο μηνα .. φιλακιααααα!!! :) :)\nUnknown 30 Νοεμβρίου 2015 - 7:27 π.μ.\nΣμαραγδένια μου, έφτιαξες τόσα πολλά...!\nΜπράβο σου! Σίγουρα θα χαρίσουν χαμόγελα...!\nΝα είσαι καλά και να έχεις μια υπέροχη εβδομάδα!!!\nυγ.Εγώ νομίζω πως κατάλαβα γιατί είναι ξεχωριστή η μέρα σου..(κάτι μου είπε ένα πουλάκι, που ζει στη Χαλκιδική...)Αλλά αφού δεν θες να το μαρτυρήσεις, θα περιμένω μαζί με τους υπόλοιπους...♥\nΣμαραγδάκι- Ρούλα 1 Δεκεμβρίου 2015 - 10:54 μ.μ.\nΜου αρεσει Αννιώ μου που ήθελα να το κρύψω κι όλας...χι.χι. είπα να τα κανω και τα δυο πακετο... αφου έχουν τοσο λιγες μερες διαφορα...να τα πουμε όλα μαζεμενα... αχ! το πουλακι μου ... όλα τα ξερει αυτό...θα το σκοτώσω..!! λιγη υπομονη δυο μερες μονο..... χι.χι. ελλληνικη ταινια μου θύμησε αυτό... να έχεις φίλη μου ένα ομορφο και γιορτινο μηνα... φιλακιαααα!! :) :) ♥\nκυκλάμινο 30 Νοεμβρίου 2015 - 8:22 π.μ.\nΥπέροχα όλα Ρούλα μου!!! Καλή εβδομάδα Φιλάκια\nΣμαραγδάκι- Ρούλα 1 Δεκεμβρίου 2015 - 10:57 μ.μ.\nΝα είσαι καλα Κατερίνα μου σε ευχαριστω πολύ να έχεις και εσύ φίλη μου ένα ομορφο και γιορτινο μηνα καλη σου εβδομαδα.. φιλακιααααα!!! :) :)\nTante Kiki 30 Νοεμβρίου 2015 - 8:54 π.μ.\nΚαλημέρα Ρούλα μου!! Έχεις απόλυτο δίκιο και καλώς έκανες την ανάρτηση. Στην εποχή που ζούμε (και όχι μόνον) καλό είναι να νοιαζόμαστε και λίγο για τους υπόλοιπους. Κι εγώ αυτές τις μέρες ετοιμάζω πράγματα για τον τοπικό σύλλογο παιδιών ΑΜΕΑ.\nΣμαραγδάκι- Ρούλα 1 Δεκεμβρίου 2015 - 11:05 μ.μ.\nEίναι αλήθεια Κική μου οτι το σκεφτηκα αρκετα.. αλλα οπως το γραφω το νοιάξιμο είναι αυτό που ενωνει τους ανθρωπους αλλιως αν κοιταζαμε μονο τον εαυτό μας... θα είμσταν χωρίς αισθηματα φιλη μου...πολύ ωραίο να κανεις πράγματα για να ανακουφισεις δύσκολες καταστασεις... όσο μικρό και να είναι αυτό..να έχεις ενα ομορφο και χαρούμενο μήνα φιλη μου καλη εβδομαδα... φιλακιαααα!!! :):)\nMaria Pirgianaki 30 Νοεμβρίου 2015 - 9:25 π.μ.\nΝομίζω ότι ο σκοπός είναι σκοπός χαράς και προσφοράς Ρούλα μου,όσο για τις πολύ όμορφες κατασκευές σου είμαι σίγουρη ότι πολλοί θα τις ευχαριστηθούν!\nΣμαραγδάκι- Ρούλα 1 Δεκεμβρίου 2015 - 11:11 μ.μ.\nΑκριβώς αυτό ειναι Μαρία μου μακαρι να μπορουσαμε να το κανουμε αυτό πάντα.. αλλα εστω και αυτό το λίγο.. δινει μια μικρή ικανοποιηση στο μέσα μας .. να είσαι καλα Φιλη μου να έχεις ενα ομορφο γιορτινο μήνα.. εμεις ποτε θα τα πουμε απο κοντα; κανονισε το οποτε μπορείς ναι .. φιλακιαααα!!! φιλακιααα!!! :) :)\nΕλένη Φλογερά 30 Νοεμβρίου 2015 - 9:37 π.μ.\nΡούλα μου είναι πανέμορφα αυτά που έφτιαξες! Να είσαι καλά και να προσφέρεις πράγματα που δίνουν χαρά σε σένα και στους άλλους.\nΣμαραγδάκι- Ρούλα 1 Δεκεμβρίου 2015 - 11:17 μ.μ.\nEλένη μου όλες μας εδώ σ αυτην την γειτονια λιγο πολύ τα ίδια κανουμε αφού αυτό ακριβως μας ευχαριστεί και μας κανει να χαιρομαστε..που κανουμε καποιους αλλους να χαμογελούν... να είσαι καλα φιλη μου και να έχεις ενα ομορφο και χαρουμενο μηνα... φιλακιαααα!!! :) :)\nairis 30 Νοεμβρίου 2015 - 10:08 π.μ.\nΑγάπη μου εσύ!\nΆλλη ανάρτηση περίμενα σήμερα από σένα!\nΤι εντυπωσιακά πραγματάκια έφτιαξες! Και πόσα πολλά!\nΓια αυτό χάθηκες μικρή Ρουλίτσα ε;\nΚαι χρόνια πολλά πότε θα σου πούμε καρδιά μου ;;;;;☺\nΈφηβη Ρούλα μας!\nΣήμερα δεν είναι; ☺\nΠολλά γλυκά φιλιά!♥\nΣμαραγδάκι- Ρούλα 1 Δεκεμβρίου 2015 - 11:28 μ.μ.\nΕεεεεε βρε παιδι μου είπα να σας αφήσω για λιγο με την περιεργεια αλλα εσύ βρε Αριστακι μου σαν το αδέρφι .. μαρτυριάρικα μου..χι.χι.. οχι δεν λέω τι ...... δυο μερες μονο .. κατι σαν ελληνικη ταινια..θα το κανουμε . ναι; υπομονή..!!! να έχεις ενα ομορφο και γιορτινο μηνα αγαπη μου ...θα τα πουμε συντόμως...φιλακιαααα..!!! :) :) ♥\noldthings 30 Νοεμβρίου 2015 - 11:36 π.μ.\nΡούλα μου γέμισες με σπίθες χαράς το διαδίκτυο ,οι καρδιές γεμάτες αγάπη και τα γλυκά χαμόγελα έφτασαν μέχρι εδώ πάνω ,-άρχισε και το ψοφόκρυο -και μας ζέσταναν με την γλυκιά σου ανάρτηση .Καλή συνέχεια !\nΣμαραγδάκι- Ρούλα 1 Δεκεμβρίου 2015 - 11:36 μ.μ.\nΚανει κρύο εκει πανω Ολυμπία μου; εδώ ακομα να αναψουμε θέρμανση... αν σου πω ότι έλεγα σήμερα να σε παρω να τα πουμε θα το κάνω καποια στιγμή... εκεινο το παλιοπατάρι... ακομα γελάω...φιλη μου να είσαι καλα ειναι ωραιο να κανουμε κατι που πρωτα να νιωθουμε εμεις καλα και να γεμιζει την καρδια μας.. και αυτό είναι που μας κανει χαρούμενες...εστι δεν ειναι ; αυτην η γειτονια ξερει τι κανει και είμαι πολύ τυχερη που βρισκομαι και εγω αναμεσα σας... να έχεις ενα ομορφο μηνα γεματο ομορφες στιγμες.... φιλάκιααααα!!:) :)\nMy Little Cosy World 30 Νοεμβρίου 2015 - 11:48 π.μ.\nΡούλα μου απίστευτα όμορφα όλα όσα έφτιαξες! Πολλά μπράβο για την προσφορά σου! Καλή εβδομάδα!\nΣμαραγδάκι- Ρούλα 1 Δεκεμβρίου 2015 - 11:41 μ.μ.\nΣωτηρία μου εδώ δεν χωράει Μπραβο φίλη μου γιατί κανουμε το αυτονόητο νομιζω...οταν εμεις εχουμε εστω και αυτά τα λιγα υπαρχουν καποιοι εκει εξω και προπαντως παιδια που δεν έχουν ούτε αυτά....σε ευχαριστω πολύ παντως να είσαι κλα και να χαιρεσαι τα κοριτσακια σου να έχετε όλοι ενα ομορφο και γιορτινό μηνα .. φιλακιαααα σε όλες σας.!!:) :) :)\nΚική Κωνσταντίνου 30 Νοεμβρίου 2015 - 11:58 π.μ.\nΜπράβο αγαπημένη μου, μπράβο!\nΓια ολα αυτα και για αλλα τοσα μπραβο!\nΕισαι μια ομορφη ψυχουλα!\nΜεγεια και το σρολισμενο σου μπλοκ\nΣμαραγδάκι- Ρούλα 1 Δεκεμβρίου 2015 - 11:54 μ.μ.\nΕίπα να στολίσω λιγο εδώ μέσα Κικη μου να αρχίσουμε να νιώθουμε σιγα σιγα την γιορτινή ατμόσφαιρα των Χριστουγεννων ..δεν χρειαζεται .εδώ μπραβο μικρή μου .ομως σε ευχαριστω πολύ...είναι για όλες όσες κανουμε κατι που το θεωρούμε αυτονοητο.να έχεις ενα ομορφο και γιορτινο μηνα μκρή μου...φιλακιαααα!!!:) :)\nποιώ - ελένη 30 Νοεμβρίου 2015 - 12:03 μ.μ.\nΠανέμορφες δημιουργίες κι η καρδιά σου\nπεισματικά δοσμένη στον άνθρωπο!!!\nΚαλή εβδομάδα ♥♥ (τι κρύβει η σημερινή μέρα;;)\nΣμαραγδάκι- Ρούλα 2 Δεκεμβρίου 2015 - 12:13 π.μ.\nΑυτό ακριβως Ελενη μου δεν είναι ο σκοπός του ανθρωπου;.. να έχει έννοια για τον συνάθρωπο του ακομα και να μην εχεις κατι να του δώσει ας του χαρίσει εν χαμόγελο του... φίλη μου.....δεν κάνω τιποτα περισσότερο απο ότι κάνουμε όλες μας...\nΝαι ..κατι εκρυβε η μερα εχθες... θα το μαθεις την Παρασκευή ..αν και λιγο πολύ καπου θα πηγαινει το μυαλο σου...χι.χι.πηγα και εγω να σας αφήσω με ερωτηματικα....μαλλον δεν τόχω.. μαρτυριέμαι μονη μου....χι.χι. να έχεις ένα ομορφο και γιορτινο μηνα .Ελενη μου φιλακιααααα :) :) ♥♥\nANNA FLO 30 Νοεμβρίου 2015 - 1:35 μ.μ.\nΚαλή σου μέρα και μπράβο σου για τα τόσα όμορφα πράγματα που έφτιαξες.\nΌλοι πρέπει να βοηθάμε όπου και όπως μπορούμε.Νομίζω ότι τα χέρια που απλώνουν τόσοι άνθρωποι σήμερα σε όσους έχουν ανάγκη είναι συγκινητικά πολλά\nΚαλή εβδομάδα και καλό μήνα για αύριο\nΣμαραγδάκι- Ρούλα 2 Δεκεμβρίου 2015 - 12:28 π.μ.\nMακαρι Αννα μου να είναι πολλά τα χερια υπάρχουν τόσα πολλές αναγκες.. εκει εξω..!!! αυτη η μικρη παρεα εδώ μεσα που με την παραμικρή παρότρηνση παιρνει φωτια και ξεχύνεται για την προσφορα.. της αγαπης...αυτό μας κανει χαρούμενες... να έχεις ενα ομορφο και γιορτινό μηνα φιλη μου πολλα φιλακιαααα!!! :) :)\nΠοδηλάτισσα 30 Νοεμβρίου 2015 - 3:03 μ.μ.\nΧα!χα!χα! Είπα να προδώσω το μυστικό σου, αλλά άντε δεν λέω τίποτα!!!!! Μόνο σου στέλνω πολλά φιλιά.... μια τεράστια αγκαλιά και ευχές για να είσαι πάντα καλά και πάντα να προσφέρεις τις όμορφες και γεμάτες αγάπη δημιουργίες σου!!!!! Φιλιά... φιλιά... φιλιά!!!!!\nΣμαραγδάκι- Ρούλα 2 Δεκεμβρίου 2015 - 12:49 π.μ.\nΤι καλα που δεν το λες Βικάκι μου.... μα να να μην μπορω να κρυφτώ πια; χι.χι.....\nηθελα να αφήσω ένα πέπλο μυστηρίου γυρω μου αλλα δεν μου βγαινει φιλεναδα..χι.χι αντε μέχρι μεθαυριο θα το μαρτυρήσουμε το μυστικο.. να περνας ομορφα και να έχεις ενα ομορφο γιορτινο μηνα ...φιλακιααααα!!! ::) :) <3\nΡένα Χριστοδούλου 30 Νοεμβρίου 2015 - 3:47 μ.μ.\nΝα είσαι καλά Ρουλα μου.\nΤα χρυσά σου χερακια ,έκαναν πάλι θαύματα.\nΤο δεμα για το Αρτος Δράση, δεν ήρθε ακόμη, για ρώτησε πού βρίσκεται.\nΣμαραγδάκι- Ρούλα 2 Δεκεμβρίου 2015 - 12:57 π.μ.\nΡενάκι μου όλες μαζι μπορούμε αυτό δεν είναι το σύνθημα μας; εεε αγαπη αυτό κανουμε...και είμαστε χαρούμενες γι αυτό ..καλα που μου το είπες για το δεμα τα είπαμε στο τηλεφωνο και περιμενω να δω αν εφτασε... να έχεις φιλεναδα ένα ομορφο μηνα φιλακια πολλα στην Ευγενούλα σας ....φιλακιαααα..:) :) <3<3\nFunky Monkey 30 Νοεμβρίου 2015 - 5:18 μ.μ.\nΤι όμορφα πράγματα που ετοίμασες, Ρούλα μου! Μπράβο σου!\nΧεχε... ξέρω για σήμερα, κάτι μου είπε ένα πουλάκι που ζει στη Χαλκιδική... αλλά υπόσχομαι να μην προδώσω το μυστικό σου!\nΘα σου στείλω ευχές και την αγάπη μου, όμως! Να είσαι γερή, πάντοτε χαρούμενη και πάντοτε έτσι δημιουργική!\nΣμαραγδάκι- Ρούλα 2 Δεκεμβρίου 2015 - 1:12 π.μ.\nAχ.. αυτό το πουλάκι τι θα το κανω...μου λες; πολύ κελαιδάει ... το αγαπω όμως και δεν με πειραζει καθολου... εσεις που ξερετε.. το μυστήριο.. θα το αποκαλύψω σε δυο μερες μονο.... ναι και νομιζεις οτι δεν το έχεουν καταλαβει σχεδον όλες; σαίνια ειναι Ελλη μου... χι.χι..τα λεμε σε δυο μερες....να περνας ομορφα μιρη μου να έχεις ενα ομορφο μηνα . γιορτινό και χαρούμενα... φιλακιαααα!! :) :)\nΦιλία 30 Νοεμβρίου 2015 - 8:31 μ.μ.\nΚι' εγώ ξέρω!!!!!!!!!!!!!!!!!!!!!!!!!!!! Χχχχχχαααααααααααααααααα.......\nΤι έγραψες στα σχόλια της Κάτιας μας;;;;;;;;;;;;;;;;;;;;;;;;;;; Χι χι χι...\nΝταξει, θα περιμένω την ανάρτηση!\nΚαλά, πόσα γούρια και δωράκια έφτιαξες βρε αθεόφοβο κορίτσι... χιλιάδες;\nΜπράβο, Ρουλάκι μου, να είσαι καλά να προσφέρεις σε όλους αν και μόνο ο καλός σου ο λόγος που βγαίνει απ' την καρδιά σου είναι υπεραρκετός!\nΤα φιλιά μου και μια μεγάλη αγκαλιά\nΣμαραγδάκι- Ρούλα 2 Δεκεμβρίου 2015 - 1:23 π.μ.\nΦιλιω μου είναι αυτό που λεω πως δεν μπορω να κρυφτώ..χι.χι μου αρεσει που ήθελα να κανω και την μυστήρια αφού δεν τόχω φίλη μου τι να λεμε τωρα..!!!! αλλα θ το λύσω σε δυο μερούλες για τους αλλους που δεν το ξερουν αλλα το υποψιαζονται... να είσαι καλα Φιλιώ μου να έχεις οτι ποθει η ψυχούλα σου και μαζι εναν ομορφο μηνα φιλακιααα!!! :) :) <3\nΜαρία Κανελλάκη 30 Νοεμβρίου 2015 - 8:38 μ.μ.\nTι είπε το πουλάκι ρε παιδιά;\nΤι είναι σήμερα;\nΓιορτή μου μυρίζει... Να αφήσω τις εγκάρδιες ευχές μου ότι και νά'ναι.\nΚαι τον θαυμασμό μου γι αυτό το υπέροχο εργαστήριο μαγείας που διατηρείς.\nΤι έφτιαξες ρε θηρίο;;;\nΣμαραγδάκι- Ρούλα 2 Δεκεμβρίου 2015 - 1:38 π.μ.\nΤο πουλάκι κατι είπε Κανελλάκι μου και καλα σου μυριζει αλλα θα σε αφήσω δυο μερες μονο σε αναμονή..τι είναι δυο μερούλες; να κρυφτω ήθελα αλλα δεν τόχω. βρε παιδι μου ... δεν μου πανε τα μυστηρια.. καλοδεχουμενες και προεορτια οι ευχουλες σου...τα πριν και τα μετα .. θα τα μαθεις.. μου αρέσει που το ματι σου επεσε στο εργαστηριο μου...καλο και γιορτινο μήνα να έχεις Κανελλακι μου .. θα τα πουμε ναι; φιλακιαααα!!! :) :) <3<3\nsyros2js 30 Νοεμβρίου 2015 - 10:37 μ.μ.\nΟκ, εγώ κατάλαβα από τις άλλες τις... σουσουράδες πιο πάνω τον λόγο που θα εξαφανιστείς!!! ;-)\nΝα ξέρεις πάντως πως για τις ευχές μου στη γιορτή σου, θα περάσω!\nΡουλάκι μου, τί όμορφα πραγματάκια έφτιαξες?! Και με τί όμορφα χρωματάκια! Και μόνο που τα κοιτάς, γεμίζει η ψυχή σου!\nΜπράβο, κορίτσι μου γενναιόδωρο! ΣΣΣΣΣΣΣΜΟΥΤΣ πολλά-πολλά-πολλά!\nΣμαραγδάκι- Ρούλα 2 Δεκεμβρίου 2015 - 1:49 π.μ.\nXι χι...λες να εξαφανιστώ Συριανακι μου;... οχι αγαπη μου που θα βρω καλητερα απο εδώ χαζο ειμαι ;.. αλλα μια φορα είπαν και εγω να το παιξω μυστήρια..και δεν βλεπω ν μου μου βγαινει...... τι το θελα βρε παιδακι μου να σας ανάψω την περιεργεια... οφου οφου και δεν τόχω... αλλα οχι.....θα το κρατησω δυο μερες ακομα..μονο υπομονη... μεχρι την Παρασκευή και εννοειτε οτι θα σε παριεμνω εκεινη την μερα τι ακέραστη θα μεινεις;..χι.χιχ. σε ευχαριστω πολύ αυτονόητο ειναι για μενα το να προσφερω... το μονο μου ειναι... Οταν πέρνεις γεμιζουν τ χέρια .. όταν δινεις γεμιζει η καρδια.. μικρή μου.. να περασεις ενα ομορφο και γεματο αγαπη μηνα ... πολλα φιλακιααααα!! :) :) <3\nΔημιουργία 30 Νοεμβρίου 2015 - 10:47 μ.μ.\nΧρυσοχέρα Ρούλα μου είναι τόσο όμορφα όλα αυτά που ετοιμασες και εχουν επάνω τους τόση αγάπη που τα κάνει μοναδικά.\nΣμαραγδάκι- Ρούλα 2 Δεκεμβρίου 2015 - 11:24 μ.μ.\nΚατερίνα μου να είσαι καλα φιλη μου όλα τα κοριτσια εχουμε κανει πολύ ομορφα πραγματακια για καλο σκοπο... οταν έχεις χρονο .. που θέλεις να το αξιοποιήσεις η δημιουργεία ειναι ό καλύτερος τρόπος το ξερεις απο τον ευατό σου.. ετσι δεν είναι; μακαρι να πιασουν τόπο Κατερίνα μου.. να περνας ομορφα και εσύ με οτι κανεις.. φιλακιαααα!!! :) :)\nevonita 30 Νοεμβρίου 2015 - 11:02 μ.μ.\nτι πανέμορφα, τι υπέροχα πράγματα έφτιαξες Ρουλίτσα μου!!! πολλά πολλά μπράβο!! σε φιλώ γλυκά! καλή εβδομάδα!!! :)\nΣμαραγδάκι- Ρούλα 2 Δεκεμβρίου 2015 - 11:33 μ.μ.\nΕυάκι μου οταν έχεις χρονο φλη μου και δεν ξερεις τι να τον κάνεις είναι όμορφο να ασχολήσε με κατι που δινει χαμογελα σε ανθρωπους.. δεν κανω τίποτε παραπανω απο το αυτονόητο.. σε ευχαριστω πολύ για τα καλα σου λογια να περνας και εσύ ομορφα με οτι και να κανεις ..ναι; φιλακιαααα!!! :) :) :k\nΦΛΩΡΑ 1 Δεκεμβρίου 2015 - 8:05 μ.μ.\nΡούλα μου εξαιρετικές όλες οι κατασκευές σου.\nΕξαιρετική και η διάθεσή σου για προσφορά!!!\nΦιλάκια πολλά και αγάπη πολλή!!!\nΣμαραγδάκι- Ρούλα 2 Δεκεμβρίου 2015 - 11:39 μ.μ.\nΝα είσαι καλά Φλωρα μου η καθε μία μας νομιζω το ιδιο θα έκανε ένα μικρο λιθαρακι είναι και τίποτα παραπανω μακαρι να δούμε χαμόγελα..!!! να περνας ομορφα φιλη μου να είσαι καλα φιλακιαααα!!! :):k\nΑνώνυμος 1 Δεκεμβρίου 2015 - 8:37 μ.μ.\nΠολύ όμορφα πράγματα, από ένα πολύ δοτικό άνθρωπο. Εσένα, Ρουλάκι!\nΣμαραγδάκι- Ρούλα 2 Δεκεμβρίου 2015 - 11:55 μ.μ.\nΝα πω ευχαριστω πολύ Αννα μου αν και αυτό που εκανα οπως πολλες αλλες φιλες... δεν ειναι για μπραβο ..ειναι αυτονόητο να σκεφτεται κανεις τον συναθρωπο του.. και προπαντως τέτοιες μερες...να είσαι καλά και να προσεχεις την μαμα... φιλακιαααα!!!:k\nΜαρία Νικολάου 1 Δεκεμβρίου 2015 - 9:21 μ.μ.\nΜα τι ωραία!\nΣμαραγδάκι- Ρούλα 3 Δεκεμβρίου 2015 - 12:00 π.μ.\nΜαρία μου να είσαι καλα χαιρομαι που σου άρεσαν τα στολιδακια μου... να περνας και εσύ ομορφα...Να έχεις ενα ομορφο μηνα θα περασω να τα πουμε ναι; φιλακιαααα!!! :k\nMemaria 2 Δεκεμβρίου 2015 - 2:09 π.μ.\nΠανέμορφα όλα Ρούλα μου και οι σπίθες χαράς έφτασαν παντού!!\nΚαι πόσα πολλά έφτιαξες!!\nΣμαραγδάκι- Ρούλα 3 Δεκεμβρίου 2015 - 12:18 π.μ.\nΜακαρι Μαρία μου να φτάσουν παντού να σκορπίσουν χαμογελα οπου και να πανε εξ αλλου γι αυτόν τον σκοπο εγιναν και θα χαρω να πιάσουν τοπο..να είσαι καλα και με οτι και να κάνεις να περνάς ομορφα .. φιλακιααααα!!:k\nChristina(ArtDecorationCrafting) 2 Δεκεμβρίου 2015 - 9:53 π.μ.\nΕίσαι βοηθός του Αι Βασίλη!!! Πάει και τέλιωσε!!! Δεν εξηγείται διαφορετικά αυτή η μαζική παραγωγή υπέροχων δώρων. Νάσαι πάντα καλά, γερή και δυνατή και γεμάτη όρεξη για δημιουργία και προσφορά. Καλό μήνα και φιλιά!\nΣμαραγδάκι- Ρούλα 3 Δεκεμβρίου 2015 - 12:23 π.μ.\nΑχ!! τι ωραια που θα ήταν να γινοταν αυτό..!! με φανταζεσαι ξωτικό να μαστορευω..μαζι με τα αλλα ξωτικα (κοριτσια απο την δραση) εκει στον παγωμενο χωριο του Αι Βασίλη; κοιτα να δεις Χριστινα μου.. τι εικονα μου εδωσες να φτιαξω.. να είσαι καλα και να περνας ομορφα και εσύ με τα ωραια που φτιαχνεις.. να έχεις ενα ομορφο και γιορτινο μηνα.. φιαλακιαααα!!\nΣμαραγδάκι- Ρούλα 3 Δεκεμβρίου 2015 - 12:24 π.μ.\nφιλακιαααααα ηθελα να πω....!!:k :k\nUnknown 2 Δεκεμβρίου 2015 - 7:42 μ.μ.\nΡούλα μου οι δημιουργίες σου είναι πανέμορφες!!! Μπράβο!!!\nΕίσαι μια πολυτάλαντη κυβερνογιαγιά!!! ...Και για τέτοιον ιερό σκοπό!!!\nΣμαραγδάκι- Ρούλα 3 Δεκεμβρίου 2015 - 12:30 π.μ.\nΟ καλυτερος τίτλος.. που μου εχουν δωσει μεχρι τωρα ...χα.χα.. κυβερνογιαγιά !!! πολύ μου αρεσει Στελλα μου.. έτσι που μου αρέσει και το διαστημα... σιγουρα θα ταξιδευα στο κυβερνοχώρο...μπορεί και εκει να χρειαζοναται χαμογελα παμε να μοιρασουμε; να περνας ομορφα οτι και να κενεις φιλη μου να έχεις ενα ομορφο και γιορτινό μηνα... φιλακιααααα!! :k :k\nMia Petra 2 Δεκεμβρίου 2015 - 10:37 μ.μ.\nΕ, ρε, χαμός γίνεται! Αχαχαχα! :)\nΚαλοτάξιδες οι δημιουργίες σου Σμαράγδι μας!\nΦιλιά και καλησπέρες και καλό μήνα για όλους! :)\nΣμαραγδάκι- Ρούλα 3 Δεκεμβρίου 2015 - 12:42 π.μ.\nXαμος δεν θα πει τιποτα Πετρίνα μου γι αυτό και η απουσιες .. τι να κανω; έπρεπε να βρώ χρονο για όλα και δεν γινονταν κατι έπρεπε να αφησω πίσω.. αλλα η προσπαθεια αξιζε γιατί μου εδωσε σπιθες χαρας ... θα ξαναβρεθούμε.. σίγουρα..να περνας όμορφα Πετρόνι μου... να έχεις ενα ομορφο γιορτινό μηνα.. φιλακιαααα!!! :k :k\nThalia Tzellou 3 Δεκεμβρίου 2015 - 12:01 μ.μ.\nΡούλα μου υπέροχες οι δημιουργίες σου, πανέμορφα όλα!! Καλοτάξιδα να είναι!! Είσαι καταπληκτική και μπράβο για όλα όσα προσφέρεις!! Φιλάκια πολλά πολλά και να έχεις έναν υπέροχο μήνα!!\nΚατια Μαρκουϊζου 3 Δεκεμβρίου 2015 - 8:55 μ.μ.\nΣμαραγδενια μου ετοιμη η αναρτηση http://starsandicicles.blogspot.gr/2015/12/blog-post_59.html\nΣμαραγδάκι- Ρούλα 6 Δεκεμβρίου 2015 - 10:30 μ.μ.\nΚατια μου σε ευχαριστω παρα πολύ χαιρομαι που πηρα μερος στο χαρουμενο αυτο παιχνιδι ...να περνας ομορφα φιλη μου.. καλο σου βραδυ φιλακιααα!!\nMarie-Anne 4 Δεκεμβρίου 2015 - 1:48 π.μ.\nΚαλά που είδα την ανάρτηση της Κάτια μας, και ξαναπέρασα να δώ τα όμορφα καλούδια που έφτιαξες για τα μπαζάρ! (έχω χάσει πολλές αναρτήσεις, όσες μέρες ήμουν στο νοσοκομείο!!!).\nΝα είσαι πάντα καλά, Ρούλα μου, να φτιάχνεις και να προσφέρεις την αγάπη σου όπου μπορείς!!!\nΚαι του χρόνου!!!! Φιλάκιαι πολλά και καλό μήνα!!!!\nΣμαραγδάκι- Ρούλα 6 Δεκεμβρίου 2015 - 10:38 μ.μ.\nΣε ευχαριστω πολύ που περασες Μαριαννα μου παρ όλη την ταλαιπωρία σου να είσαι καλα φιλη μου και γρηγορα να μπεις στην καθημερινοτητα σου... να είσαι καλα και ν απερνας οσο γινετε ομορφα ... φιλακιααααα!! :)\nΔέσποινα 6 Δεκεμβρίου 2015 - 12:47 μ.μ.\nΡούλα μου όλα είναι υπέροχα!Σ'ευχαριστώ για τη συμμετοχή σου!\nΣμαραγδάκι- Ρούλα 6 Δεκεμβρίου 2015 - 10:41 μ.μ.\nΝα είσαι καλα Δεποινα μου .. χαιρομαι που το εκνε ανα κια ακομα δεν εχεω καταλαβει τι ακριβως συμαβενει .. αλλα δεν με πειραζει...θα μαθω.. με τον καιρό...να περνας ομορφα .. φιλακιαααα!! :)\ndespina 6 Δεκεμβρίου 2015 - 4:27 μ.μ.\nΤι όμορφα Ρούλα μου!!!γεια στα χεράκια σου!!!να σαι πάντα καλά να προσφέρεις!!!φιλιά!!!\nΣμαραγδάκι- Ρούλα 6 Δεκεμβρίου 2015 - 10:46 μ.μ.\nΣε ευχαριστω πολύ Δεσποινα μου τι συμπτωση η μία Δεσποινα αμεσως μετα την αλλη σε ευχαριστω πολύ για τα καλα σου λόγια φιλη μου να περνας ομορφα οτι και να κανεις και εσύ.. φιλακιααα!! :)\nUnknown 17 Δεκεμβρίου 2015 - 12:36 μ.μ.\nΠροχθες πήραμε τα ωραία δώρα που μας έστειλες. Σε ευχαριστούμε πάρα πολύ.\nΟ σύλλογος έχει αλλάξει ονομασία μετά από την συννένωση που έγινε τα στοιχεία μας είναι σύλλογος γονέων-κηδεμόνων και φίλων ΑμεΑ Δ.Μ.ακεδονίας ΗΛΙΑΧΤΙΔΑ ΠΛΑΚΟΠΙΤΗ ΚΑΙ ΖΑΦΕΙΡΑΚΗ 4 50100 ΚΟΖΑΝΗ ΤΗΛ 2461049714 - 6976947894839\nΘα σε παρακαλούσαμε να μας δώσετε την διευθυνσή σας για να σου στείλουμε ένα δωράκι. καλές γιορτές\nUnknown 17 Δεκεμβρίου 2015 - 12:38 μ.μ.\nUnknown 17 Δεκεμβρίου 2015 - 12:39 μ.μ.\nτο amail του συλλόγου είναι iliaktidakozani@yahoo.gr και στο fb ηλιαχτιδακοζανη\nMary 29 Δεκεμβρίου 2015 - 7:30 π.μ.\nΑγκαλιά μεγάλη και φιλάκι γλυκό για όλες τις ομορφιές που έφτιαξες!\nΣΗΜΕΡΑ ....ΑΡΜΕΝΙΣΑΜΕ ΚΑΤΑ... ΣΥΡΟ ΜΕΡΙΑ ...!!\nΤΟ ΑΛΦΑΒΗΤΑΡΙ ΤΗΣ ..ΑΓΑΠΗΣ..!!!


Χειμωνάς: Τρώει η μαρμάγκα όποιον πει κάτι διαφορετικό από την Φώφη – CrashOnline.gr | Η Online έκδοση του περιοδικού CRASH!\nΧειμωνάς: Τρώει η μαρμάγκα όποιον πει κάτι διαφορετικό από την Φώφη\nΓια τις κυβερνητικές εξαγγελίες της κυβέρνησης Μητσοτάκη στην 84η Διεθνή Έκθεση Θεσσαλονίκης, το νυν και το πρώην κόμμα του αλλά και για τα μέσα κοινωνικής δικτύωσης μίλησε στην εκπομπή One Talk Weekend, ο συγγραφέας Θανάσης Χειμωνάς.\nΘέλω να δω που θα βρεθούν τα χρήματα για όλα αυτά. Είμαι πολύ επιφυλακτικός» σχολίασε, και πρόσθεσε ότι «είναι πάρα πολύ νωρίς για να κριθεί το έργο της κυβέρνησης. Κάποιες επιλογές της κυβέρνησης είναι εξαιρετικές, κάποιες λιγότερες καλές». Επίσης, ο κ. Χειμωνάς έκανε λόγο για «δεξιά στροφή της ΝΔ».\n«Επικοινωνιακά υπάρχει μια πολύ δεξιά στροφή της ΝΔ.Βλέπουμε δηλώσεις στελεχών, βουλευτών. Άκουσα πρόσφατα ότι μέσω του μαθήματος της Ιστορίας θα γίνει προσπάθεια δημιουργίας εθνικής συνείδησης. Η Ιστορία είναι μια αναφορά σε γεγονότα και αλήθειες. Δεν είναι για να κάνει κάποιον πιο Έλληνα ή πιο Ισλανδό. Η Ιστορία πρέπει να διδάσκεται όπως συνέβη. Αυτή η στροφή ξεκίνησε με τη Συμφωνία των Πρεσπών και τα συλλαλητήρια. Συνεχίζεται. Με προβληματίζει η δεξιά ρητορική» τόνισε σχετικά. Στη συνέχεια μίλησε για το κόμμα του, το ΠΟΤΑΜΙ αλλά και για το πρώην κόμμα του, το ΠΑΣΟΚ.\n«Το ΠΟΤΑΜΙ υπάρχει κανονικότατα»\n«Το ΠΟΤΑΜΙ υπάρχει κανονικότατα. Το φθινόπωρο θα εκλέξουμε νέο αρχηγό. Σκέφτομαι να προτείνω στη επικείμενη συνεδρίαση του Πολιτικού μας Συμβουλίου μια συλλογική ηγεσία, που να απαρτίζεται από πέντε-έξι άτομα. Πράγματι είναι κάτι ριζοσπαστικό. Θα εξετάσουμε πολλούς παράγοντες πριν αποφασίσουμε» υπογράμμισε και τόνισε πως το καλύτερο για το ΠΟΤΑΜΙ είναι «είναι να καταφέρουμε να ακουστούμε. Στελεχιακά αλλά και σε επίπεδο ψηφοφόρων έχουμε λεηλατηθεί από ΝΔ και ΣΥΡΙΖΑ. Ωστόσο, πρέπει να καταφέρουμε και πάλι να ακουστούμε στο κόσμο».\n«Ήμουν στο ΠΑΣΟΚ και ήμουν περήφανος γι’ αυτό. Κάποιος εύστοχα είχε πει ότι το ΚΙΝΑΛ είναι ένα μουσείο του ΠΑΣΟΚ. Το μεγαλύτερο πρόβλημα είναι ότι το ΚΙΝΑΛ δεν μπορεί να μιλήσει στον απλό κόσμο. Δεν μπορεί να μιλήσει στο νέο Έλληνα. Στο κόμμα γίνεται ένας συνεχής ετεροπροσδιορισμός. Μη πουν ότι είμαστε με τον ΣΥΡΙΖΑ, μη πουν ότι είμαστε με τη ΝΔ. Πρέπει να βγουν νέα πρόσωπα έξω. Το 70-80% της κοινοβουλευτικής ομάδας είναι ίδια εδώ και χρόνια. Δεν υπάρχει πλουραλισμός. Όποιος πει κάτι διαφορετικό από την ηγεσία τον τρώει η μαρμάγκα. Δεν ακούγεται καμία άλλη άποψη εδώ και καιρό» επεσήμανε σχετικά με την τρίτη πολιτική δύναμη της χώρας. Ακόμα, σχολίασε την επικοινωνία μέσω διαδικτύου και το αν έχει μετανιώσει για κάποια ανάρτησή του.\n«Από την άποψη ότι έμπλεξα ναι έχω μετανιώσει για κάτι που έχω γράψει. Εύκολα μπορείς να παραξηγηθείς ή να παρεξηγήσεις κάποιον στο Facebook. Εάν κάποιος σε βρίσει στο δρόμο θα του απαντήσεις. Δεν θα υπάρχει κάποιος να το καταγράψει. Ενώ στο διαδίκτυο, μπορεί κάποιος να απομονώσει την απάντησή σου σε μία βρισιά που μπορεί να δέχθηκες. Υπάρχουν πολλοί καλοθελητές και ανάγωγοι στο διαδίκτυο. Όταν κάποιος ανεβάζει κάτι στο Facebook, έχω το δικαίωμα να κρίνω αν είναι αληθινό, σκόπιμο, εάν έγινε για να μαζέψει προβολή και λάικς» ανέφερε σχετικά.\nΤέλος, ο συγγραφέας υποστήριξε πως «τον τελευταίο ενάμιση χρόνο άλλαξα γειτονιά. Πήγα από το Κολωνάκι στην Κυψέλη. Μένω στο σπίτι που γεννήθηκα, στην περιοχή που αγαπώ. Επίσης, είναι σχεδόν έτοιμο το επόμενο βιβλίο μου αλλά δεν αποκαλύπτω τον τίτλο, πρώτον γιατί δεν είμαι σίγουρος ότι θα είναι αυτός και δεύτερον γιατί φοβάμαι μην μου τον κλέψουν».\nΔιαβάστε το συγκλονιστικό γράμμα του Ουμπέρτο Έκο στον εγγονό του\nΗ απορία Μητσοτάκη για την ταινία με τον Βαρουφάκη: “Αραγε έχει Καμμένο και Πετσίτη;”